ЭЗГУ НИЯТЛАР, ЭЗГУ ИШЛАР - Ўзбекистон овози газетаси\nЭЗГУ НИЯТЛАР, ЭЗГУ ИШЛАР\nодамлар турмушини фаровонлаштирмоқда\nЙигирма уч йил тарихан қисқа давр. Аммо шу фурсатда мамлакатимизда Президентимиз раҳнамолигида асрларга татигулик улкан ишлар амалга оширилдики, бу мамлакат иқтисодиётининг мустаҳкамланишига, шон-шуҳратининг ошишига, аҳоли турмуш фаровонлигининг янада яхшиланишига хизмат қилди. Бугун қайси бир соҳани олмайлик, унинг яқин ўтмишидаги ва бугунги ҳолатини қиёслаб, ким эдигу ким бўлдик, деган саволга жавоб топамиз.\nЯқинда «Ўзбекэнерго» давлат акционерлик компаниясининг «Ўзқишлоқэлектрқурилиш» очиқ акциядорлик жамияти бош муҳандиси Бобур Саидмуродов билан суҳбатлашиб қолдим. У 110 киловольтли Мароқанд — Қарши темир йўли ташқи электр тармоғи қурилиши ҳақида гапириб берди:\n— Мазкур электр тармоғи қурилиши Президентимизнинг 2012 йил 5 январдаги «Осиё Тараққиёт банки иштирокида «Мароқанд — Қарши темир йўл участкасини электрлаштириш» лойиҳасини амалга ошириш чора-тадбирлари тўғрисида»ги қарорига асосан лойиҳалаштирилган. Бундан мақсад келгусида темир йўл тизимини ривожлантириш, юк ва йўловчи ташишда хизмат кўрсатиш савиясини ошириш, темир йўл транспортида замонавий технологияларни татбиқ қилишга қаратилган. Ушбу лойиҳани амалга ошириш учун «Ўзқишлоқэлектрқурилиш» ОАЖ бош пудратчи этиб тайинланди. Бу корхонага билдирилган жуда катта ишонч эди.\nЎзингиз тасаввур қилинг, Мустақилликка қадар темир йўл тизимидаги ишлар қандай аҳволда эди? Поездларнинг секин ҳаракати, вагонлардаги тирбандлик, вокзал кассаларидаги чипта муаммоси, ҳамма-ҳаммаси асабга тегса-да, чидашга, тишни тишга қўйишга мажбур эдик. Бугун-чи? Биргина «Афросиёб» тезюрар поездини олайлик. Бу бир мўъжиза. Энди Самарқанду Тошкент бир қадам. Нафақат, халқимиз, ҳатто хорижликлар ҳам ҳайратда. Икки соатдан нари бери вақтда, йўловчи нафасини ростлаб улгурмай Тошкентдан Самарқандга етиб келса-я... Поезд вагонларида яратилган шарт-шароитлар ҳақида эса соатлаб гапирсанг камлик қилади. Мароқанд — Қарши темир йўли ташқи электр тармоғи қурилиши ниҳоясига етгач, тезюрар поездлар Тошкентдан Самарқанд орқали Қаршига ҳам қатнай бошлайди. Кейин эса навбат — Термизга.\nМароқанд — Қарши темир йўли ташқи электр тармоғи қурилиши бўйича жами бажарилган қурилиш-монтаж ишлари қиймати 12 миллиард сўмдан ошди. Мазкур иншоотга йил охирларида электр кучланиши берилиши режалаштириляпти. Бу эса жанубий вилоят — Қашқадарёнинг Самарқанду Тошкент билан боғланишдаги имкониятларини янада оширади. Юқорида таърифлаганимиз — мустақиллигимиз мўъжизаларидан бири сифатида эътироф этилаётган тезюрар поездлар қашқадарёликларнинг ҳам энг севимли ва қулай транспортига айланади.\nПрезидентимизнинг «Қишлоқ жойларда уй-жой қурилиши кўламини кенгайтиришга оид қўшимча чора-тадбирлар тўғрисида»ги қарори асосида 2014 йилга қадар республикамизда 33557 та уй-жой қурилди. «Ўзқишлоқэлектрқурилиш» ОАЖ томонидан биргина 2014 йилнинг ўзида Қашқадарё вилоятида намунавий лойиҳалардаги 1172 та уй-жойга 31,34 километр, Самарқандда 1127 та уй-жойга 32,27 километр, Сурхондарёда 24,89, Бухорода 22,43, Навоийда 18,44, Жиззахда 15,98 километр электр тармоғи тортилади. Бугунга қадар эса мазкур олти вилоятда режалаштирилган ишларнинг асосий қисми бажарилиб қўйилди.\n— Ўтган йили 5 хоналик уйга кўчиб кирдик, — дейди Самарқанд туманида истиқомат қилувчи Ўткир Исломов. — Уйга кирган паллада турмуш ўртоғим ва фарзандларимнинг қувончини кўриб, ўзимни қўярга жой топа олмадим. Табиий газ, электр энергияси, ичимлик суви таъминотида муаммо йўқ. Менга «Қишлоққурилишбанк»нинг Самарқанд филиалидан энг кам иш ҳақининг минг баравари миқдорида имтиёзли кредит ажратилди. Қўшниларим ҳам ўзимга ўхшаш ёш оилалар. Яратилган шарт-шароитлар ҳақида улар ҳам оғзиларидан бол томиб гапиришади.\nАйтиш мумкинки, Самарқанд туманида истиқлол йилларида ижтимоий-иқтисодий, маънавий-маърифий жабҳаларда улкан ишлар амалга оширилди. Туман қишлоқлари таниб бўлмас даражада ўзгариб, аҳоли турмуш фаровонлиги юксалди.\n— 2009-2013 йиллар мобайнида 3 та қишлоқ массивида 496 та намунавий уй-жой барпо этилди, — дейди «Маҳалла» жамоат фонди туман бўлинмаси раиси Шерали Ҳамроқулов. — Уларнинг асосий қисми Янгиариқ ҳудудига тўғри келади. Бугун обод манзилга айланган Янгиариқнинг янги ҳовлиларига кейинги тўрт йилда 455 та хонадон кўчиб кирди. Асосийси, қурилиш жараёнида уй-жойлар қийматининг асоссиз равишда ошиб кетмаслигига, мақсадга эришиш учун маҳаллий хомашёдан, замонавий қурилиш материалларидан кенг фойдаланишга эътибор қаратиляпти.\nЯнгиариқ катта йўл ёқасида, туман маркази — Гулобод шаҳарчаси ёнгинасида жойлашган бўлса-да, илгари ташландиқ ерлардан иборат эди. Бугун эса унинг қиёфасига ҳамма ҳавас қилади. Янги уй-жойлар қурилиши муносабати билан Янгиариқ массивида янги «Янгиариқ» маҳалласи ташкил топди. Маҳалла ўртасида замонавий мактаб қад ростлади. Савдо, маиший хизмат шохобчалари очилди. Кўчаларга асфальт ётқизилди. Ҳовли-жойлар ва улар атрофи гулу гулзорларга бурканди, ичимлик суви, табиий газ келтирилди, электр таъминоти йўлга қўйилди.\nБуларнинг барчаси аввало, истиқлол туфайли ва халқимизга муносиб турмуш шароити яратиб бериш мақсадида қилинаётган эзгу ишлар самарасидир.


Ўзбекистон Мусулмонлар идораси раҳбари, муфтий Усмонхон Алимов Фарғона вилоятига ташриф буюрди\n21:34 / 03.07.2015\nМуборак Рамазон ойи Республикамизнинг турли вилоятларида, хусусан, Фарғона вилоятида ҳам кўтаринки руҳда давом этмоқда. Фазилатларга лиммо-лим бўлган ушбу ой ўзининг таровати билан барчанинг кўнглига сурур бағишламоқда. Яратганга шукурки юртимиз истиқлолга эришгач миллий ва диний қадриятларимиз қайта тикланди. Осмони мусаффо ҳур диёримизда юртдошларимиз эмин-эркин ибодат қилишлари учун барча шароитлар яратилди.\nСобиқ мустабид даврида Фарғона вилоятида атиги 4 та масжид фаолият кўрсатган бўлса, ҳозирда вилоятдаги масжидларнинг умумий сони 198 тани ташкил қилади. Ушбу масжидларда диний ва дунёвий билимларни чуқур эгаллаган малакали имом-хатиблар фаолият кўрсатмоқдалар. Айни кунларда Фарғона вилоятида фаолият кўрсатаётган масжидларнинг 149 тасида хатми Қуръон ва 49 тасида таровеҳ намозлари ўқилмоқда.\nМоҳи шарифнинг 15 санасида муфтий Усмонхон Алимов ҳазратлари Фарғона вилоятига ташриф буюрдилар. Ҳазратнинг зиёратларидан мўъмин-мусулмонларнинг ҳурсандчилиги янада зиёда бўлди.\nМуфтий ҳазратлари Марғилон шаҳридаги “Хонақоҳ” масжидида хатми Қуръонда қатнашдилар ҳамда тинчлик ва осойишталик неъмати, шукроналик, фарзандларимизни комил инсон этиб тарбиялаш, уларни турли ёт ғоялар таъсиридан сақлаш каби долзарб мавзуларда маъруза қилдилар.\nТашриф давомида вилоятда олиб борилаётган ободонлаштириш ишлари билан яқиндан танишиб, нуроний кексалар билан ҳамсуҳбат бўлдилар. Зеро, Юртбошимиз томонидан 2015 йил – “Кексаларни эъзозлаш йили” деб номланиши ёши улуғларимизга қаратилган эътиборнинг юксак намунаси бўлганини, кексалари қадр топган юртда қут барака бўлишини таъкидладилар. Муфтий ҳазрат Фарғона вилоятида олиб борилаётган улкан ўзгаришлар янада равнақ топиши, эл-юрт тинчлиги ва мамлакат ободлиги, ҳаётимиз янада фаровон бўлишини тилаб дуои хайрлар қилдилар.


Миллатнинг қон томирига болта урган "театр" — Sof.uz\nМиллатнинг қон томирига болта урган "театр"\nБеҳзод Ҳошимов 5.10 08:27 1443 Колумнистлар\n4 октябрь — Қодирий, Элбек ва Чўлпонлар қатл қилинган кун. Улар билан бир рўйхатда 507 та фамилия бор бўлган. Уларни отиш қарорини ўша пайтдаги СССР Олий судининг ҳарбий коллегияси қабул қилган.\nОдатда, НКВД қотиллари, ўзлари кимни қатл қилишни ҳал қилишарди. Фақат НКВД-ВКП (б) жаллодлари муҳим деб ҳисоблаган ҳолларда, Ҳарбий Коллегия суд процедурасига ўхшаган «театр» уюштирар эди. Бу ерда «театр» сўзи метафора эмас.\nБиринчидан, жиноий ишлар 1934 йил 1 декабрдаги қонунга мувофиқ, “кўриб чиқилган”. Бу саҳналаштирилган театрда ўша қонун бўйича, суд ишлари адвокатнинг иштирокисиз ва ҳукм устидан шикоят бериш ҳуқуқисиз ўтказилган. Қисқаси, Ҳарбий коллегия фақат террор ташкилотчилари айтган рўйхатларга қўл қўйишган холос.\n“Рўйхат механизми” деб номланган бу тизим жуда ваҳший бўлган. Суд Сталин ва унинг бир қанча шериклари томонидан берилган рўйхатига қўл қўйиш билан шуғулланган (масалан: Молотов, Каганович, Ворошилов ва Жданов, Микоян, Косиорлар рўйхатни беришган). Ўша коллегия жуда кўп одамни қатл қилиш қарорларига қўл қўйган: 1936 йил 1 октябрдан 1938 йил 30 ноябргача Ҳарбий Коллегия 31456 кишига ўлим жазосини тайинлади: 7408 киши Москвада, қолганлари — турли ҳудудларда бўлиб ўтган коллегиянинг сайёр сессияларида.\nИккинчидан, суд процедураси ниҳоятда тез бўлган: ишни кўриш гувоҳларсиз бўлар эди ва ўртача, суд қарори учун 5-10 дақиқа сарфлашган. Шу вақт ичида, коллегия судьялари, судланувчига унинг ҳуқуқларини тушунтиришга, айблов хулосасини ўқишга, айбловнинг моҳиятини очиб беришга, айбланувчининг содир этилган жиноятларга муносабатини билиб олишга, айбланувчининг кўрсатмаларини ва охирги сўзларини тинглашга, маслаҳат хонасига бориб, ҳукмни ёзишга улгуриши керак эди. Шу ҳаммасига 5-10 минут, бир хил пайт эса, узоғи билан ярим соат вақт кетар экан. Қандай бўлганини тасаввур қилиш қийин эмас.\nУчинчидан, судланувчиларга ўлим жазоси эълон қилинмас эди — улар ўзларининг тақдирлари тўғрисида фақат қатл этилишидан олдин билиб олишар эди.\nАйтмоқчиманки, Қодирий, Чўлпон ва Фитратларга (ва яна 504 та рўйхатдаги одам учун) айнан Олий судининг ҳарбий коллегияси ҳукм чиқарганини ҳисобга олсак, бу қарорни шахсан Сталин ёки энг камида Политбюро қабул қилинганлиги аён бўлади. Чунки коллегия асосан Москвадаги сиёсат учун муҳим одамлар тўғрисида ҳукм чиқарар эди холос. Бу масалани ҳудудлар ва ҳудуд судлари ҳал қилмас эди. Яъни ўз номи билан Олий Судининг Ҳарбий Коллегияси, ўта муҳим ва собиқ иттифоқ хавфсизлигига таалуқли ишлар бўйича суд қилганини инобатга олсак, Чўлпон ва Қодирийларга ўхшаганларни, ўша пайтдаги партия раислари хатарли деб ўйлашган шекилли. Албатта, ўринли савол, нима учун зиёлилар тизим учун хатар? Шу ҳақида бир ўйлаб кўриш керак. Айтмоқчи, Қодирийнинг суд иши 15 дақиқа давом этган.\nХудди шу коллегия 1938 йилнинг март ойида, “Учинчи Москва Процесси” иши бўйича, Акмал Икромов ва Файзулла Хўжаевга ҳукм чиқарган. Худди шу коллегия, бутун иттифоқ бўйича жуда муҳим олимлар ва зиёлиларни қатл этиш бўйича қарорларни чиқарган. Жумладан, иқтисодчи Николай Кондратевга ҳам ўлим ҳукмни айнан шу коллегия эълон қилган.\nБу кунда, адолатсизлик қандай муаммо эканлигини, коммунизм қандай жирканч натижалар билан якунланиши ва мустақиллик қандай муҳим нарса эканлиги ҳақида ўйлашимиз мумкин деб ўйлайман. Юзлаб ватанимизнинг энг ёрқин одамлари қатл қилинган кун албатта буюк фожиа.\n11:22 9 Жаҳон\n11:19 65 Ўзбекистон\n11:00 96 Жаҳон


Олимлар: Қишлоқ хўжалик ўсимликлари иқлимдаги ўзгаришлар натижасида бутунлай йўқолиши мумкин\n20:59 / 28.09.2016\nДон маҳсулотлари иқлимнинг шиддат билан ўзгаришига чидамсиз бўлиб чиқди, шу боис улар келажакда Ер юзидан йўқолиши мумкин.\nГлобал исиш дон маҳсулотларининг унга мослашишига нисбатан бир неча минг карра тез ривожланмоқда. Бу эса инсонларни егулик билан таъминловчи ўсимликларнинг йўқолиш хавфини пайдо қилади. Biology Letters журналида чоп этилган мақола муаллифлари ана шундай хулосага келишган.\nТадқиқот муаллифлари бу жараёнларни айнан дон маҳсулотларига нисбатан ўрганиб чиқишди, зеро улар инсонлар истеъмол қилувчи таомларнинг асоси бўлиб хизмат қилади. Дон маҳсулотларига буғдой, гуруч, маккажўхори, арпа, сули ва шакар қамиш киради. Инсон истеъмол қилувчи калорияларнинг ярмидан кўпини айнан дон маҳсулотлари ташкил қилади.\nВьенс ва унинг ҳамкасблари 236 хил дон маҳсулотини ўрганиб чиқишди ҳамда уларнинг ўзгаришларга чидамлилигини баҳолашди. Олимлар бугунги кундаги иқлимнинг ўзгариш суръати дон маҳсулотларининг экологик мослашуви суръатидан 5000 карра тез эканлиги ҳақидаги хулосага келишди.\nБир неча ўн йиллардан кейин улар янги шароитга мутлақо чидамсиз бўлиб, йўқолиб кетиши мумкин. Муаллифлар бу жараёнларнинг истиқболларини қишлоқ хўжалиги ва инсониятни егулик билан таъминлаш нуқтаи назаридан кўриб чиқишмади, бироқ бу бутун биосфера учун "даҳшатли асоратлар"га олиб келиши мумкин.


30 йиллик ўзбек бренди – Ermak'ка ичкаридан назар\n“Бизнес-класс” муваффақиятли тадбиркорлар оламига саёҳатларини давом эттиради. Навбатдаги манзилимиз – қарийб 30 йиллик тарихга эга, писта ва қурут маҳсулотларини биринчилардан бўлиб фабрика шароитида тайёрлай бошлаган Ermak компанияси.\nErmak – кунгабоқар уруғи, хандон писта, қурут, қуруқ мевалар, тешиккулчалар ва ширин кулчалар ишлаб чиқарувчи компания. Бренд нафақат Ўзбекистон, балки Марказий Осиё давлатлари, АҚШ ва Исроил бозорларигача расман кириб борган.\nБиз суратга олиш жараёнида писта ва қуруқ меваларни қадоқловчи, қурут тайёрловчи цехларда ва бош офисда меҳмон бўлдик, корхона фаолияти билан яқиндан танишдик. Компания раҳбарлари ускуналарнинг ишлаш тизими, хомашёнинг тайёр ҳолатга келгунига қадар босиб ўтиши керак бўлган босқичлари ҳақида бирма-бир сўзлаб беришди. Ermak бренди остидаги қурут, писта ё бошқа маҳсулотларни кунда-кунора истеъмол қилардиг-у, аммо унинг тайёрланиш вақтида кўплаб чиғириқлардан ўтиши ҳеч хаёлимизга келмаган экан.\nҚуруқ мевалар бўлимида ҳафта кунлари маҳсулот турларига қараб бўлинган: бир кун ерёнғоқ, бошқа кун хандон писта қадоқланади. Кунгабоқар тайёрлаш бўлимида ҳам иш деярли тўхтамас экан: ускуналар тун-у кун ювиш, тозалаш, қадоқлашдан бўшамайди.\nКомпания иш бошқарувчиси Зафар Солиҳовнинг айтишича, маҳсулотларнинг табиий ва фойдали бўлиши – энг муҳим қоида.\n“Ўтган йиллар давомида ишлаб чиқаришни жуда катта ҳажмга олиб чиқиш мумкин эди. Филиаллар, цехларни ўн баробар кўпайтириш имкони бор эди. Лекин бунда сифатни ушлаб турувчи “химикат”лардан фойдаланишга тўғри келиб қолади ва асосий бош шиоримиздан четга ўтиб қолишга мажбур бўлинар эди. Шунинг учун нисбатан кичикроқ ҳажмда бўлса ҳам, фойдали маҳсулот тайёрлаш йўли танланган”, – деди тадбиркор.\nErmak асосчиси Валижон бобо Салихов ҳам компаниянинг асосий қадрияти ҳақида гапирди.\n“Табиий маҳсулотни табиий ҳолатда узоқ муддат сақлаб туриш – бу муаммо. Егуликнинг соғлиқ учун фойдали бўлиши биз учун жуда муҳим. Ишлаб чиқарилган ва қадоқланган Ermak қурутини эртага ёш болалар истеъмол қилишини биз яхши тушунамиз. Эҳтимол, бу менинг ўғлим ёки неварам бўлиши мумкин. Айнан шу туфайли мен ва компаниямизнинг ҳар бир ходими маҳсулот ишлаб чиқаришда ўзимиз, ўз болаларимиз тўғрисида ўйлаймиз”, – дейди у.\nВалижон Бобонинг сўзларига кўра, 1992 йилда ташкил этилган корхона биноси ўша даврларда 30 минг купонга сотиб олинган.\n“Совет даврида бизнес бошлаш ҳақида ўйлаш ҳам имконсиз эди. Мустақилликдан кейин бунга шароит пайдо бўлди. Уч киши билан иш бошлаганмиз. Аввалига сотув билан шуғулландик, кейин эса писта-қурут тайёрлашга ўтдик. Ҳам юк ташувчи, ҳам қадоқловчи, ҳам тозаловчи асосий масъулиятни ўзим бажарганман. Бир ҳисобчи ва ишчи ёрдамлашиб туришган. Шу уч кишидан ҳозир 300 кишига яқин катта бир оилага айланганмиз”, – дея ҳикоя қилади тажрибали тадбиркор.\nТашрифимизнинг энг қизиқ нуқтаси ходимлар билан учрашув жараёни бўлди. Қадоқловчи опалар компанияда 10-20 йиллардан бери ишлаб келишаётганини, жамоа ниҳоятда аҳил, бошлиқларнинг чиройли муносабатда эканига алоҳида тўхталишди.\n“Бу ерда ишлаб уч қизни узатдим. Худога шукр, иш жойимдан, ойлик маошимдан жуда мамнунман. Ҳамкасабалар билан бир оиладек бўлиб кетганмиз. Иш вақти 8:00дан 17:00гача. Баъзида юмушлар, буюртмалар бироз кўпайиб, устама эвазига қўшимча ишлаб беришни таклиф қилишган вақтлар ҳам бўлиб туради”, – дейди Маъсуда Агзамова.\nАгар Ermak сизнинг ҳам севимли брендларингиз қаторида бўлса ва компания фаолиятини ичкаридан ҳис қилишни истасангиз, кўрсатувни албатта кўринг. Бунинг учун ҳам яна бошқа рағбатлантириш ҳам бор:\nErmak компанияси “Бизнес-класс” томошабинлари учун махсус ютуқлар таклиф этади. YouTube'даги видео остига қолдирилган энг қизиқарли 10та изоҳ муаллифига Ermak'дан сара маҳсулотлар билан тўла саватчалар ҳадя этилади.\nМуаллиф – Элдор Воҳидов.\nТасвирчи ва монтаж устаси – Маҳмуд Солиев.\n15:38 / 13.01.2022\nСолиқ ўзгаришларидан кейин тадбиркорларда эътирозлар кўпаймоқда. Қудбиев ОАВ билан учрашади\n17:26 / 09.01.2022\n«Питак» ўтмишда қоладими: BTS почта бизнесига саёҳат\nХоҳлаганда ёнади, хоҳлаганда ўчади: Оқдарёдаги тадбиркорлар беқарор электр билан ишлашга маҳкумми?\n20:26 / 03.01.2022


Вилоятимизда Ўзбек тили байрами кенг нишонланди » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Вилоятимизда Ўзбек тили байрами кенг нишонланди\nВилоятимизда Ўзбек тили байрами кенг нишонланди\nХалқнинг Ватани, давлати каби яна бир буюк, эҳтимолки, бирламчи бойлиги бор. Бу – унинг тили. Айнан тил одамлар гуруҳини бир миллат сифатида бириктиради, яъни халқни – халқ, миллатни – миллат қилади. 1989 йил 21 октябрь. “Давлат тили ҳақида”ги қонун қабул қилиниб, ўзбек тилига давлат тили мақоми берилди. Халқимизнинг муқаддас қадриятларидан бири бўлган она тилимиз ўзининг қонуний мақоми ва ҳимоясига эга бўлди. Она тилимиз миллий ўзлигимиздир. Ўзбекистон Республикаси Конституциясида давлат тилининг мақоми ҳуқуқий жиҳатдан мустаҳкамлаб қўйилган. Шу тариқа ўзбек тили мустақил давлатимизнинг Байроғи, Герби, Мадҳияси қаторида турадиган, қонун йўли билан ҳимоя қилинадиган муқаддас давлат рамзига айланди. Ватанимиз мустақиллигининг маънавий асосларини мустаҳкамлаш, халқимиз, аввало, ёш авлодни миллий қадриятларимизга муҳаббат ва садоқат руҳида тарбиялашда ўзбек тилининг аҳамияти тобора ортиб бораётир.\nЎзбекистон Республикасининг “Давлат тили ҳақида”ги қонуни қабул қилинганлигининг ўттиз бир йиллиги муносабати билан Урганч шаҳридаги Огаҳий номидаги мусиқа ва драма театри биносида тантанали байрам тадбири бўлиб ўтди.\nТадбирда Хоразм вилояти ҳокими ва ўринбосарлари, вилоят халқ таълими бошқармаси бошлиғи, таниқли ёзувчи ва шоирлар, адабиётшунос ва тилшунос олимлар, санъаткорлар, журналистлар, ёшлар, педагог ходимлар, олий таълим муассасаси профессор- ўқитувчилари, кенг жамоатчилик вакиллари иштирок этдилар. Вилоят ҳокими Ф.Эрманов Ўзбек тили байрами билан барчани муборакбод этиб, тилимизнинг бугунги кундаги нуфузи ва мавқейи ҳақида батафсил тўхталиб ўтди.\nТадбирда таниқли ҳофизлар, миллий ва эстрада санъати хонандалари томонидан куй қўшиқлар ижро қилинди.


Буйракда тош қандай пайдо бўлади? — Sof.uz\nБуйракда тош қандай пайдо бўлади?\nСўнгги йилларда дунё аҳолиси ўртасида буйрак хасталикларига чалиниш ҳолатлари кескин ортди. Айниқса, улар орасида буйракда тош йиғилиши кенг тарқалиб бораётган патология ҳисобланади.\nХўш, ушбу касалликнинг келиб чиқишига нималар сабаб бўлади?\nСоғлиқни сақлаш вазирлиги Матбуот хизмати айни шу мавзуда Республика ихтисослаштирилган урология илмий-амалий тиббиёт маркази директори ўринбосари, тиббиёт фанлари номзоди Шавкат ШАВАҲАБОВга мурожаат қилди.\n— Буйракларда тош йиғилиши энг кўп учрайдиган урологик касалликлардан бири бўлиб, у турли ёш тоифасидаги инсонларда кузатилади, — дейди Ш. Шаваҳабов. — Хасталикнинг дастлабки босқичларида унинг белгилари яққол намоён бўлмайди. Шу сабабли тошлар мавжудлиги фақат махсус диагностик текширувлардан сўнг маълум бўлади.\nКўп ҳолларда касаллик эркакларда ташхис қилинади. Тошларнинг дастлабки шаклланиши, асосан, буйракларда содир бўлиб, ундан кейин пастки пешоб йўлларига тушиши мумкин. Тошлар битта ва кўп, кичик ёки катта бўлиб, энг майдаси 3 миллиметрдан ошмайди. Катталари эса 10-15 сантиметрга етади.\nХасталикнинг келиб чиқишига биринчи навбатда носоғлом овқатланиш сабаб бўлади. Айниқса, таркибида кофеин бўлган ичимликлар, туз, кальций ва оқсилга бой озиқ-овқатлар, оксалатларнинг асосий манбалари (петрушка, селдерей, какао) ва бошқалар буйракларда тош йиғилишига олиб келиши мумкин. Бироқ унинг тўғри овқатланиш билан боғлиқ бўлмаган бошқа омиллари ҳам бор.\n– ирсий мойиллик;\n– пешоб чиқариш органларининг ривожланишидаги нуқсонлар;\n– қалқонсимон без касалликлари;\n– ортиқча вазн ва гиподинамия;\n– метоболик бузилишлар ва ошқозон-ичак тракти хасталиклари;\n– пешобнинг қовуқда кўп туриб қолиши (ётоқ беморларда) ва бошқалар.


«Ўзбекистон МТЖни ван Гаалдан бошқаси ўзгартира олмайди» — Вадим Абрамов\n12:15 / 29.06.2017\nЎзбекистон терма жамоаси собиқ бош мураббийи, эндиликда Фарғонанинг «Нефтчи» клубини бошқараётган Вадим Абрамов JFL.uz интернет-нашрига интервью берди. Мураббий бугунги терма жамоа, клубдаги фаолияти ва яна кўп нарсалар ҳақида фикрлари билан ўртоқлашди.\n– Нимага узоқ вақт футболдан четда бўлдингиз?\n– Аввало, футболга қайтганимдан хурсандман. Мен узоқ вақт таклифларни кутдим. Ўйладимки, футболимизда муаммо бор ва мени клублар чақиришади деб, лекин адашган эканман. Футболда ҳаммаси яхши экан ва ҳеч бир клуб менга таклиф билан чиқмади. Кейин Бухородан таклиф келди, лекин ўша вақтда оилам билан боғлиқ муаммолар сабаб у ерда ишлай олмадим. Ниҳоят «Нефтчи» таклиф билан чиқди ва мен уни қабул қилдим. Бу ер мен учун бегона эмас, Фарғонада аввал ҳам ишлаганман. Шундай қилиб «Нефтчи»га мавсум охиригача ёрдам беришга қарор қилдим.\n– Тошкент жамоаларидан таклиф кутганингиз ростми?\n– «Локомотив»дан таклиф кутганим йўқ, лекин «Пахтакор» ва «Бунёдкор»дан кутганим рост. Афсус улар таклиф билдиришмади.\n– Фарғоналик мухлислар сизнинг келишингиздан хурсанд бўлишди. У ерда сизга аниқ қандай вазифа қўйишди?\n– Жамоа кубокда курашни давом эттирмоқда ва бу жуда яхши. Мен ҳозир жамоам қандайдир соврин учун курашади деб айта олмайман. Мен афсунгар эмасман, ахир. Ҳали энди футболчилар билан танишяпман. Уларни билиб олишим керак. Ахир ҳар қандай тактика ҳам ижрочилар асосида қурилади. Афсуски жамоада тил билан боғлиқ муаммолар ҳам бор. Барча йигитлар рус тилини тактикани тушунадиган даражада тушунишмайди. Мен ўзбекчага, улар русчага мослашиб кетишса, ҳаммаси яхши бўлади.\n– «Динамо» билан дебют ўйинингизда «Нефтчи» тўпни яхши назорат қилди, лекин шунга қарамай, имкониятни бой берди. Бу ўйинда легионерларни ҳам майдонга туширмадингиз.\n– Легионерлар борасида ҳаммаси аниқ. Улар маҳаллий футболчилардан ҳеч қанақасига устун эмас. Менимча, легионер ўзимизнинг футболчилардан кучли бўлмаса, уларни ушлаб ўтиришдан мантиқ йўқ. «Локомотив» билан ҳам Чемпионлар Лигасидан чиқиб кетганимиздан кейин легионерларга жавоб бергандик. Чунки бизда терма жамоа учун фойдали бўлиши мумкин бўлган бошқа футболчилар бор эди. Бу ерда ҳам шундай.\n«Динамо» билан ўйин ҳақида гапирсам, ҳа биз тўпни кўпроқ назорат қилдик. Чунки мен ҳар қандай жамоамда шундай услуб билан ўйнашни хоҳлайман. Рақиб қарши ҳужумда яхши ўйнади ва бизни мағлуб этди. Мағлубиятимизнинг сабабларидан бири биз номинал ҳимоячиларсиз ўйнаганимиз бўлди. Ярим ҳимоячиларни ҳимояда ўйнатишга мажбур бўлдик. Шу куни фақат битта ҳимоячи бор эди бизда. Ҳамза Каримов оилавий муаммоси сабаб уйига кетган ва машғулотларга кеч қўшилди. Мен у билан бирга ишламаганман ва имкониятларини яхши билмайман. Шу сабаб уни майдонга туширмадим.\n– «Динамо» жамоаси бу мавсум бошида кўпчиликни ҳайратлантирди. Кейинчалик ҳам клуб «Бунёдкор» билан дуранг ўйнади, «Пахтакор»ни мағлуб этди, «Насаф»дан очко олди. Лекин кучсизроқ жамоалар билан ўйинда самарқандликлар мағлуб бўлишмоқда. Агар уларнинг ўйинини кузатган бўлсангиз, бунинг сабабини айта оласизми?\n– Бу жамоанинг барча ўйинларини кўрдим, дея олмайман. Уларга қарши биринчи марта тўқнашдим ва дарров қандайдир хулоса қила олмайман. Лекин сиз айтаётган ҳолатнинг сабаби оддий. Клуб кучли жамоаларга қарши алоҳида тайёрланишади ва яхши натижага эришади. Даража ўз сўзини айтиб, хотиржам ютиши керак бўлган вақтда эса имкониятни бой беради. Бу оддий ҳолат.\n– Ўзбекистон чемпионатида бошқалардан ажралиб турадиган ўйин услубига эга жамоа бор деб ўйлайсизми?\n– Лушчан вақтидаги «Бунёдкор»нинг ўйини ажралиб турарди. Чунки мураббий улар билан ёшлар жамоасида ҳам ишлаган. «Насаф»да ҳам ўйин бор. Бу жамоа узоқ вақтдан буён бир хил таркиб билан ўйнаб келади. Бу эса ўз самарасини бермоқда. Уларда футбол мактаби ҳам яхши ривожланган. Тўғри, «Насаф» Чемпионлар Лигасини ютмаслиги мумкин, лекин Ўзбекистон чемпионати учун уларнинг даражаси жавоб беради.\n– Терма жамоада ишлаган вақтингиз Гейнрих билан эл-класико борасида гаров бойлашганингиз ростми? Ўшанда «Реал»га мухлислик қилган Гейнрих «Барселона» ғалаба қозонганидан кейин каталонияликлар либосини кийган дейишади.\n– Ҳа, шунақаси бўлганди. Адашмасам, ўшанда мен «Барселона» 2 ёки 3 тўп фарқи билан ютади дегандим. Лекин улар битта тўп фарқи билан ютишганди. Гейнрих форма кийишга ўхшаган арзимаган гаровда бой берган, лекин «Барселона» битта тўп фарқида ютганидан кейин мендан яхшигина пул ютиб олганди.\n– Келинг, энди терма жамоа ҳақида гаплашсак. Кўпчилик мухлислар терма жамоанинг ҳозирги мураббийи бизни Жаҳон Чемпионатига олиб чиқишга қодир эмас, деб ҳисобламоқда…\n– Ҳозир мураббийлар хато ишлаяпти дейишим одобдан бўлмайди. Албатта мураббийга кўп нарса боғлиқ. Футболчилар мураббийларнинг берган кўрсатмалари асосида ҳаракат қилишади. Мен коллектив ичида бўлмаганим учун муаммо нимада эканини айта олмайман. Бироқ терма жамоанинг имконияти ёмон эмас. Ҳаммаси уларнинг ўз қўлида.\n– Терма жамоанинг Теҳрондаги ўйинларини кўрган бўлсангиз, ўйин сифатини қандай баҳолайсиз? Бу футболчилар сизнинг қўл остингизда ҳам ўйнаган. Терма жамоада нима учун чақирилгани тушунарсиз бўлган футболчилар ҳам бор. Лобанов, Андреев каби футболчилар термага нима учун чақирилади?\n– Лобанов билан ишламаганман, лекин Андреев менда ўйнаган. Лекин Стас 6 йил олдин анча ёш эди. Ўша вақтда унинг ўйини терма жамоа даражасига мос эди. Қанотдаги ҳаракатлари менинг талабларимга жавоб берарди. Эронга Тошкентда мағлуб бўлган ўйинимизни эсласангиз, ўшанда Андреев хато қилганди. У фол ишлатиши керак бўлган вазиятда рақибни ўтказиб юборганди. Лекин мен ўша вазиятда фақат битта футболчини айблай олмайман. Хатолар бутун жамоага тегишли бўлади.\n– Андреев сизда яримҳимояда ўйнарди.\n– Йўқ, у номинал ҳимоячи сифатида майдонга тушарди. Осиё чемпионатида қизиқ ҳолат эди. Бизда ҳимояда Андреев, Анзур, Одил ва Карпенко ўйнаган. Улардан қайси бири ҳимоячи эди? Фақат Анзур.\n– Терма жамоадагилар сизга таклиф билан чиқишдими?\n– Жин урсин, йўқ (кулади). Балки терма жамоа Жаҳон Чемпионатига чиққанидан кейин чақиришар.\n– Сиз ҳам, Қосимов ҳам саралашдаги биринчи мағлубиятдан кейин кетказилган эдингиз. Ҳозирги штабга эса тўрта мағлубиятдан кейин ҳам имконият берилмоқда. Ҳозир терма жамоада мураббийни алмаштириш фойда берадими?\n– Сизни тузатмоқчиман: Қосимовни кетказишгани йўқ, у ўзи кетган. Менимча, мураббий ўзгаришидан наф йўқ. Чунки ҳали имконият йўқотилгани йўқ. Янги мураббий келса, янги тактика келади, унга мослашиш керак. Мураббий алмашиш лотереяга ўхшайди. Ёки яхши бўлади ёки ёмон. Масалан, мени кетказишгани терма жамоага ҳеч қанақа фойда бермади. Бизда имконият бор эди. Саралашни энди бошлаган эдик. Менга қолса, имконияти бор мураббийга охиригача ишлашга бериш керак. Масалан, корейслар бошқача йўл тутишди. Менимча, улар аллақачон Жаҳон Чемпионатига чиқдик деб ўйлаб, Мундиалда қандай ўйнаш ҳақида ўйлашмоқда. Мураббийни алмаштиришни раҳбарият ҳал қилади. Уларнинг олдида учта йўл бор, шу йўллардан бирини танлаши керак. Биз учун нима муҳим: Жаҳон Чемпионатига чиқишми, унда муваффақиятли қатнашишми ёки келажакда футболимизнинг ривожланишими? Шуларни аниқлаштириб олишимиз керак.\n– Сизни терма жамоа Эронга ютқазганидан кейин ишдан олишганди. Ўшанда сизга қандайдир тушунтириш беришганми нима учун кетганингиз ҳақида?\n– Менимча, раҳбарият мени биз Олимпиадага чиқа олмаганимиздан кейин бўшатиб бўлган. Мен ҳаттоки Японияни мағлуб этганимиздан кейин ҳам кетишим мумкин эди. Шунчаки ҳаммаси истеъфога олиб келаётганди ва бу мағлубият ҳаммасини тезлаштириб юборди. Улар шунчаки мен ортиқ терма жамоада ишламаслигимни, энди бошқа мураббий келишини айтишди.\n– Ҳозирги терма жамоа ҳужум чизиғи учун бирор бир футболчини тавсия қила оласизми? Сергеевдан ташқари, албатта.\n– Менимча, ҳужумдаги муаммо фақат Сергеев билан ҳал бўлмайди. Ҳужумчи ҳам терма жамоа қандай ўйнаса, шундай ҳаракат қилади. Масалан, Шацких «Динамо»да яхши ўйнайди, термада эса ёмонроқ дейишарди. Чунки клубда унга кўпроқ имконият яратиб беришади. Месси ҳақида ҳам шундай деса бўлади. Лекин бу билан Ўзбекистонда бошқа ҳужумчи йўқ дея олмайман. Мураббий уларни кўра билиши керак. Эсингизда бўлса, мен Олим Навкаровни термага чақирганимда кўпчилик норози бўлганди. Лекин у машғулотларда, синов ўйинларида ўзини кўрсата оларди. Осиё чемпионатида эса фақат пенальти ишлай олганди. Мен ундаги кучли жиҳатларни кўра олгандим, лекин бу ҳар доим ҳам мураббийга омад олиб келмайди.\n– Сизнинг даврингизда терма жамоа иккинчи бўлимга бошқача руҳият билан тушиб келарди. Футболчини таймлар оралиғида руҳлантириш учун нима дейиш керак?\n– Таймлар оралиғида мураббий жамоани бутунлар ўзгартириб юбора олмайди. Кийиниш хонасида айтилган гаплар ҳар доим ҳам фойда қилмайди. Мураббий биринчи бўлимда хатоларни аниқлайди ва танаффусда уларни кўрсатади. Футболчилар ўша хатоларни тузата олишларига ишонтиришга уриниб кўради. Баъзан 0:2 ҳисобида енгилаётган жамоа танаффусдан кейин 3:2 ҳисобида ютиши мумкин. Кўпчилик ҳайрон қолади: Мураббий нима деди? Йўқ, бу ҳар доим ҳам бўлавермайди. Масалан, биз Олимпиадага чиқиш учун ҳал қилувчи ўйинда БААдан 2 дақиқа ичида иккита гол ўтказиб юборган эдик. Мен ҳаётимда ҳеч қачон бунчалик шок ҳолатига тушмаганман. Ўша вазиятда уларнинг мураббийи нимадир деган деб ўйлайсизми? Йўқ, бу шунчаки вазият тақозоси.\n– Кўпчилик хорижлик мураббий ҳақида гапирмоқда. Қайси мураббий ҳозир бизнинг терма жамоани ўзгартира олган бўларди?\n– Тўғрисини айтайми? Луи ван Гаалдан бошқа ҳеч бир мураббий қандайдир ўзгариш қила олмаган бўларди. Хорижлик мураббий бизнинг футболимизни билмайди. Футболчиларнинг имкониятини билмайди. Буни Хитой мисолида кўриш мумкин. Улар қандай мураббийлар билан ишламади дейсиз, лекин фойдаси бўлмади. 2011 йил биз гуруҳда қолдириб кетган Хитой кучлироқ эди, эсингизда бўлса. Лекин ўша маҳаллий мураббийни бўшатиб юборишди. Хитой бошқа спорт турларида барчани ўзгартириб ўрганган, масалан, спорт гимнастикасида Олимпиада чемпиони бўлган таркиб ўзгартирилади ва уларнинг ўрнига бошқалар келади. Улар футболни ҳам шунақа деб ўйлашди, лекин футбол бошқача спорт.\nВадим Абрамов Нефтчи Миллий терма жамоа\nСуперлига. «Сўғдиёна» «Нефтчи» билан муросага келди\nСуперлига. «Нефтчи» - «Насаф» ўйини шиддатли курашларга бой бўлди\n«Нефтчи» янги футболчиларни таништирди


“Междуречие” альманахининг тақдимоти 13.11.2017 10:23\n2017 йил 11 ноябрь куни тадбирлар залида Ўзбекистон ёзувчилар уюшмаси қошидаги ёш муаллифлар ижодий семинарининг “Междуречие” альманахи тақдимоти бўлиб ўтди. Тадбирда Альманах муаллифлари, Фарғона шаҳар Славянлар маркази вакиллари, “Ферганская правда” газетасининг му ҳаррири, “Хорижий тиллар клуби” ҳамда “Саломатлик” клубининг аъзолари, кутубхонанинг доимий китобхонлари, китобсеварлар қатнашдилар.\nАКМ директори Ш.Аслонов табрик сўзида Тошкентдан келган ёш шоир ва ёзувчилар фаолияти билан яқиндан танишиш имконияти учун миннатдорчилик билдирди. Шу билан бирга, АКМ ўз фаолияти давомида китобни тарғиб қилиш ва мутолаага алоҳида эътибор қаратаётганлиги, ёзувчилар ва шоирлар билан учрашувлар, китоб ва китоб мутолаасини тарғиб қилишга йўналтирилган акциялар ташкил этилаётганлигини таъкидлади.\nВика Осадченк о ўз ҳамкасбларини таништирар экан, 2017 йилда нашр этилган ёш муаллифлар Ижодий семинари қатнашчиларининг энг сара асарларини ўз ичига олган “Междуречие” альманахи ҳақида сўзлаб берди. Шунингдек, у ўзининг “Ноябрь” деб номланган шеърлар тўпламини тақдим этди. Ҳар икки нашр ҳам кутубхонага совға қилинди.\nТадбир давомида Тошкентдан ташриф буюрган ёш шоир ва ёзувчиларнинг шеърлари, қўшиқлари ва насрий асарлари янгради. Йиғилганлар уларнинг чиқишларини ҳаяжон ва олқишлар билан қабул қилдилар. Вика Осадченко, Наталья Белоедова, Олеся Цой, Фарҳод Юнусов, Марат Байзаков ва Муртас Кажгалеевлар севги ва ҳаёт ҳақида кулгили ва қайғули шеърлар ижро этдилар. Фарҳод Юнусов ўзи яратган қўшиқларни гитара жўрлигида куйлади ва томошабинларнинг жўшқин олқишларига сазовор бўлди.\nТадбирда нафақат Тошкентлик меҳмонлар балки “Ферганская правда” газетаси муҳаррири Гулбаҳор Саидғаниева, кутубхонанинг доимий китобхони Марғилон педагогика коллежи ўқитувчиси Пирматов Дамин Домлаевич, Фарғона шаҳар Славянлар маркази вакили ўз ижодларидан намуналар ўқиб бердилар.


ZiyoNET › Иқтидорли ёшлар › Спорт › Экстремал спорт турлари\nЭкстремал спорт турлари\nНатижалар 1—10 жами 17 тадан\nЭгамбердиев Улугбек Искандарович\n2013 йил- х/в- Наманганшаҳар енгил саноат касб-ҳунар коллежи ўқувчиси2009 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...\nШахов Дмитрий Юрьевич\n2013 йил- х/в- Наманганшаҳар юридик касб-ҳунар коллежининг ўқувчиси2010 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин 2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...\n2007 йил- х/в- Наманганшаҳридаги 33-сонли умумтаълим мактабининг ўқувчиси2010 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...\nСабиржанов Жахонгир Абдулсаломзода\n2007 йил- х/в- Наманган шаҳридаги 49-сонли умумтаълим мактабининг ўқувчиси2012 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...\nСвиридов Владислав Вячеславович\n2012 йил- х/в- Наманганшаҳар енгил саноат касб-ҳунар коллежи ўқувчиси2004 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...\nСвиридов Виктор Вячеславович\n2013 йил- х/в- Наманганшаҳар енгил саноат касб-ҳунар коллежи ўқувчиси2008 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...\nМирсадатов Мирсаидбек Рахимжон ўғли\n2013 йил- х/в- Наманганшаҳар юридик касб-ҳунар коллежи ўқувчиси2007 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...\nЭргашева Камила Сидикбоевна\n2006 йил- ҳ/в- Наманганшаҳридаги 49-сонли умумтаълим мактабининг ўқувчиси2011 йил-ҳ/в- Спортнинг “Сув полоси” тури биланшуғулланади. 2013 йил-ҳ/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида 1-ўрин2014 йил Халқаро турнирда 1-ўрин Банкок ш. (Тайланд) 30 октябрь - 10 ноябрь...\n2005 йил- х/в- Наманганшаҳридаги 33-сонли умумтаълим мактабининг ўқувчиси2007 йил-х/в- Спортнинг “Сув полоси” тури биланшуғулланади. 2013 йил-х/в-“Камолот” ёшлар ижтимоий ҳаракати шаҳар Кенгашининг фаол аъзоси.2014 йил Ўзбекистон чемпионати ёшлар ўртасида I-ўрин2014 йилХалқаро турнирда I-ўрин Банкок ш. (Тайланд) 30 октябрь - 10 ноябрь...


Президент валюта сиёсати ва ташқи савдо фаолияти соҳасини такомиллаштириш бўйича йиғилиш ўтказди – Газета.uz\nПрезидент валюта сиёсати ва ташқи савдо фаолияти соҳасини такомиллаштириш бўйича йиғилиш ўтказди\nПрезидент Шавкат Мирзиёев валюта сиёсати ва ташқи савдо фаолияти соҳасини такомиллаштириш бўйича амалга оширилаётган чора-тадбирларга бағишланган йиғилиш ўтказди.\n29 январ 2019, 20:07 Сиёсат\nЎзбекистон Республикаси президенти Шавкат Мирзиёев 29 январь куни валюта сиёсати ва ташқи савдо фаолияти соҳасини такомиллаштириш бўйича амалга оширилаётган чора-тадбирлар натижадорлиги таҳлилига бағишланган йиғилиш ўтказди. Бу ҳақда президент матбуот хизмати хабар берди.\nБу эса ўз навбатида, Ўзбекистон иқтисодиётига хорижий инвестицияларни жалб қилиш, рақобатбардош ишлаб чиқариш корхоналарини ташкил этиш, экспорт салоҳиятини оширишга хизмат қилмоқда.\nДавлат раҳбари 2018 йил 28 декабрдаги Олий Мажлисга мурожаатномасида валютани эркинлаштириш сиёсатини изчил давом эттириш, барқарор монетар сиёсатни амалга ошириш иқтисодиёт соҳасидаги муҳим вазифалардан эканини таъкидлаган эди.\nЙиғилишда шу борадаги чора-тадбирлар муҳокама қилинди. Валюта захираларидан оқилона фойдаланиш, ушбу захирани бошқаришнинг аниқ стратегиясини ишлаб чиқиш бўйича кўрсатмалар берилди.\nВалюта тушумлари ва олтин-валюта захираларининг кўпайишини таъминлашда энг оптимал йўл бу — экспорт салоҳиятини оширишдир. Шунинг учун бу йил экспорт прогнозлари ўтган йилга нисбатан 1,3 баробар кўпроқ қилиб белгиланган.


Ҳожатбарорлар — silning-davosi-bor.uz\nЖони узилай-узилай ётган Азизбек (исми ўзгартирилган) акасига имлади. Айтмоқчи бўлган сўзини лаблари қимирлади-ю, айтолмади. Шу куйи омонатини топширди. Ака ҳам тушинди. Лаблари титроқ аралаш пичирлади(овоз чиқаришга кучи етмади). “Буёғидан ҳавотир олма, укагинам, фарзандларинг менга омонат”\nАканинг қадди букилди. Қаноти синди. Рангпар укасининг касалликдан хуруж қилган ўша жони узилган кунидан кейин бунга бардоши етмайми келини ҳам узилди. Энди жиянлари чин етим қолди…\nОрадан йиллар ўтди. Азизбекнинг фарзандлари аканинг дилбандлари қаторида катта одам бўлди. Бири шифокор, бири ўқитувчи яна бошқаси жамиятнинг устуни бўлди.\nАйвончанинг супасида қайноқ-қайноқ чой ичаётган аканинг кўзи илинди. Уствоши оқ, юзлари нурли ука акасининг бошидан силади. Бағрини очиб қаттиқ қучоқлади. Ака уйғониб кетди. Қараса супачадаги мажнунтолга ўралиб олган. Ё у дарахтни қучоқлаган. Ёки дарахт уни. Англолмади. Нима бўлганда ҳам у укасининг ундан миннатдорлигини, руҳи шодланганини хис қилди. Фарзандлари камолини кўраолмай, эрта вафот этган ука, ўз фарзандидек оқ ювиб, оқ тараган илмли, касбли қилган акасидан рози. Умридан барака топсин аканинг…\nХошим Шаропов – бу кишини танимаган топилмайди бизнинг туманда. Камсуқум, камгап, меҳри дарё инсон. Унинг ҳаёти асли бир китоб. Шундай китобки сўнгги саҳифаси йўқ. Ҳикматга лиммо-лим. Уни варақлар экансиз ҳаётнинг ҳар икки йўлига дуч келасиз. Гоҳида осмоннинг энг баланд нуқтасига учсангиз, гоҳида осмондан ерга шундай тушасизки, бошингиз ёрилишига бир баҳя қолади.\n-Бошимиз ёрилмабди, — самимий кулиб қўяди Ҳошим ака. Агар касбингни севсанг, ардоқласанг, яхши ёмон кунига чидаб берсанг, ҳар қандай вазиятдан чиқиб кетишга ўзингизда куч топар экансиз. Мен ўзимни эмас, касбимни фарзандларим, жиянларимни, оиламни севдим. Ўта оғир пандемия пайтида ҳамкасбларим билан ишхонасиз қолдик. Ўта хавфли “”балғамлар ичида яшадик. Замонавий стол мебилида эмас оёқ остида иш қоғозимизни, иш дафтаримизни юритдек. Мана бошимиз ёрилмади. GeneXpert экспресс-аппаратини кўтариб у ерга, кейин бу ерга кўчиб юрдик.\nҲа, кўча муюлишида оппоқ атиргуллар очилган, ховли райхонларнинг анвойи хидида чўмилган. Замонавий деразалар ўрнатилган, покиза салқин хоналарданинг бирида савлат тўкиб Хошим ака Шаропов бизни қаршилади. Шу пайт телефон жиринглади.\n-Ҳошимжон ака ҳаммасини жўнатдик, келасизми?\n-Майли, майли, сиз тарқатиб туринг, борамиз.\nХошим аканинг кўзи ёшландими, ёки менга шундай туюлдими бўғзига нимадир тиқилгандай бироз турди. Сўнг бир ютиниб гапини бошлади.\n-Укамнинг ўғли Америкадан телефон қилиб пичи маблағ жўнатибди, карантинда беморларингизга ишлатингдеб. Кейин унинг бу саховатидан кўнглим тоғдек бўлди. Америкада туриб урфодатларимизни ёдидан чиқармайди. Бировга яхшилик қилишни, саховат кўрсатишни канда қилмайди, бола. У юборган омонатга бозорга чиқиб элликдан ошиқ, ун, шунча 5 кглик ёғ, макарон хуллас рўзғорга нима керак бўлса ҳаммасидан олиб, кам таъминланган, оиласида йўқчилики кўп хонадонларга тарқатдик. “Дадажон, номимни уларга айтманг, фақат ота-онамнинг ҳаққига дуо қилишса, бўлди” деганига, кўнглим тўлиб кетди. Укамнинг омонатлари иймонли, фаросатли, саховатли йигитлар бўлишганидан, фахрландим. Кўксимни кериб юраман. Қават-қават уйим, қимматбаҳо сўнгги русмдаги машинам борлигидан эмас, иймонли фарзандларим, укамнинг омонати-жиянларим борлигидан, номи улуғ бўлмаса ҳам мўъжазгина шифохонам борлигидан.\n-Қаранг, одамлар шу егуликларни олиб рахмат айтяпти. Ҳаққимизга дуо қилишяпти. Шу топда умринг зое кетмаётганлигига шукроналик келтирасан киши. Мен ҳаммасидан розиман. Вақтим етганида укамнинг ёнига юзим ёруғ. Халол касбим билан одамлар кўнглини топаяпмиз. Демак касбимиз олдида ҳам юзимиз ёруғ.\nАммо бу машаққат касб ортидан кўпчиликни кўрдим. Сил касаллиги –камбағаллар касали эмас. Аммо у билан чалинганларнинг аксарияти рўзғорида муҳтожлик сезишади. Энди тузалиб кетмайманми, шу куйи эрта ўтиб кетаманми, дея тушкинликка тушган(дори воситаларини сотиб олишга чўчишади гоҳида)лар кўп топилади. Лекин луарга бу фикрлари нотўғрилигини, шифо топиш учун давлатимиз етарлияа шарт-шароитлар яратиб берганини, дори дармон дейсизми, ёки биринчи кўрик ҳаммаси ҳомийлар, давлатимиз қарорлари асосидаги ёрдамлар орқали бепул эканлигини кўп тайинлаймиз. Тушинтирамиз. Бундан ўн йиллар қаердаю, ҳозирги шароит қаерда. Энг муҳими, ҳаммаси пулсиз амалга оширилади. Бир куни худди шундай бир йигит келиб маблағи йўқлигини, лекин ҳаётдан умиди катталигини айтибди. Ҳошим ака уни даволади. Маблағ даво қилмади. Фалон дорини фалон жойдан оласиз, демади. Йгит унинг берган давосидан ташқари меҳридан шифо топди. Ҳаётга бўлган интилиши ўсди. Энг муҳими касалликка енгилмади. Оёққа турди.\n(Кулиб).- Орадан икки йил ўтибдию Бир куни олдимга келди. Қўлида қимматбаҳо совға саломи. Мени қучоқлаб олди. Ҳаёлимдан кўтарган эканман, уни олдинига танимадим. Кейин ёдимга тушди. Ўша пайтда озғин, суяги-суягига ёпишиб кетган, уст-воши ҳам юпингина бола, бироз тўлишган, қулочлари ҳам кенг. қамматбаҳо кўйлакда, машинаси ҳам қимматбаҳо. “Мени ҳаётга қайтардингиз. Ўшанда умид бермаганингизда мен шу ютуқларга эришмасдим. Сизга катта раҳмат. Умрингиз узоқ бўлсин, акажон” дейди.\nЧинор. Қучоқлайман дейману, қучоғимга сиғмайди.\nЧинордайин одамлар. Бағри бутун, меҳри эса охири йўқ осмон. Поёни йўқ уммон. Қучоқлай-қучоқлай сингиб кетгинг келади.\nВиқорли тоғлар. Муҳташам, савлатли. Тошлари тўкилиб, сувлари қуюлиб кетса ҳам ўктам. Боши эгилмайди. Қадди букилмайди.\nХошим акадек чинорлар. Умрингиз узоқ бўлсин.\nАввалги мақола: Эъзозхон Ғуломова: Асосий мақсадимиз касалликни эрта аниқлаб уни даволаш\nНавбатдаги мақола: Силга қарши вакцина қачон, ким томонидан кашф этилган?


Давлат божхона қўмитасида умумхалқ хайрия ҳашари кўтаринки руҳда ўтмоқда (ФОТОРЕПОРТАЖ)\nДавлат божхона қўмитасида умумхалқ ...\nМамлакатимиз мустақиллигининг 28 йиллигига бағишланган умумхалқ хайрия ҳашарида республикамиз божхоначилари ҳам фаол иштирок этиб, божхона бошқармалари, чегара-божхона постлари ва бошқа таркибий тузилмаларда кенг кўламдаги ободонлаштириш-тозалаш ишларини амалга оширишмоқда.\nДавлат божхона қўмитасида ўтказилган ҳашарда шахсий таркиб ва эркин ёлланган ходимлар ўзларига бириктирилган ҳудудларда ободонлаштириш ишларини амалга оширишди. Ҳудудлар супурилди, чиқиндилардан тозаланди, дарахтлар оқланди.\nҲашарда иштирок этаётган ходимларни кузатар эканмиз, уларнинг чеҳраларида мамнунлик қиёфасини кўрдик. Бу ҳам бўлса, шу юрт ободлиги учун оз бўлса-да ўз ҳиссасини қўша олиш бахтидан далолатдир.\nБир сўз билан айтганда бугунги ҳашарда ҳам азалдан халқимизга хос орасталик ва озодалик яна бир карра намоён бўлди. Бу тадбир божхоначилар орасида миллий қадриятларимизга хос бўлган ўзаро меҳр-оқибат ва ҳамжиҳатликни янада кучайтириш, беғараз ёрдам, меҳр-мурувват кўрсатиш каби эзгу фазилатларни юксалтиришга хизмат қилди дейиш мумкин.


Арзон, тоза ва сифатли маҳсулот учун\nТуркистон шаҳар маслаҳати депутати, «Парасат» ордени соҳиби Ҳабибулла Азимов билан суҳбат\n– Хўжалигингизда «Жон Дир» АҚШ пахта териш комбайнлари сони кўпайиб қолибди. Бу амалда нимани англатади?\n– Бу дегани – биз ҳосил терими чоғида ҳашарчилар кўмагига термулиб, вақтни бой бермаймиз, энди қудратли комбайнлар билан кунига 60 гектар майдондаги ҳосилни териб олишга эришамиз. Бу – давр талаби. Жаҳон миқёсида шундай жараён давом этмоқда. Қўл терими долзарблигини йўқотди.\n– Йил бошида хўжалигингизда синовдан ўтган пахтанинг «Туркистон» навини шаҳар ҳокими барча пахта етиштирувчи хўжаликларга тавсия этганди. Бугунги натижа қандай?\n– «Туркистон» нави ўзимизда 860 гектарга, бошқа қишлоқларни қўшганда 5800 гектар майдонга экилди. Ҳосилдорлик 40 центнердан кам бўлмайди. Англиянинг IKEA фирмаси ғўзанинг шу навини тадқиқ этиб, экологик жиҳатдан тоза, гербицидлардан холи деган хулоса чиқарди. Улар етиштирилган ҳосилнинг ҳар тоннасини 1600-1700 АҚШ долларидан тўлиқ сотиб олиш ниятида.\n– Сиз Туркистонда биринчи бўлиб сутни қайта ишлаш корхонасини ишга туширдингиз. Соҳанинг ривожи қандай?\n– Украина билан ҳамкорликда сут кукунини тайёрлайдиган корхона қурилиши жадал давом этмоқда, кузга қадар ишга тушириш ниятидамиз. Кунига 40 тонна сутни саноат асосида қайта ишлаш орқали сут кукунига айлантирадиган корхона Қозоғистонда ҳозирча йўқ. Қозоғистон сут кукунига бўлган эҳтиёжини Россия, Украина ва Белоруссия давлатларидан импорт қилиш орқали амалга оширган.\n– Туркистон вилоят маслаҳатининг депутати сифатида қандай тилакларингиз бор?\n– Давлатимиз томонидан кўп яхши таклиф, ташаббуслар янграмоқда. Қунт, ихлос, иштиёқ туфайли ҳар бир фуқаро катта натижаларга эришиши мумкин. Биз сут етиштирувчиларга шароитлар яратиб, уларга мол, озуқа билан қўллов кўрсатамиз. Қарзини сут билан узишади. Мен Туркистон шаҳри энг яхши бош меъморчилик режаси учун эълон қилинган танлов, унинг асосида бунёд этиладиган янги Туркистонни томоша қилсам, завқ олсам, дейман. Барча ҳамшаҳарларимизга омад, саодат, соғлик ҳамроҳ бўлсин.\nШ. МАДАЛИЕВ, 2018-07-17, 11:07 169


Ортиқча овқатланиш • NeMolchi.uz\nBosh sahifa Jabrlanganlarga maslahat Ортиқча овқатланиш\n20.02.2021 Portrait of young woman eating Hamburger\nРесторанлар бир неча таомларни махсус нархларда таклиф қилса, супермаркетлар озиқ-овқатни акциялар орқали сотиб олишни таклиф қилади. Бундан ташқари жамиятимизда ўз вазнимизни назорат қилишга ундашади ва мўжизавий оздирувчи дориларини таклиф қилишади. Алал-оқибат парҳез таъсирида кучли портлаш ёки аксинча меъёрдан ортиқ овқатланишимиз мумкин.\nОлдинлари ортиқча таомланиш касаллик ҳисобланарди, эндиликда бу холат депрессия оқибатида содир бўлиши аниқланди.\nОртиқча таомланишни қандай аниқлаш мумкин:\n– қанча миқдорда еяётганини мутлақо назорат қила олмаслик\n– одатдагидан шошиб таомланиш\n– қорни тўқ пайтда хам нимадир еб олиш\n– овқатланиб бўлгачгина ўз-ўзини ёмон кўриш хиссиёти қийнайди\nЮқоридаги рўйхатдан ҳеч бўлмаганда учтаси бўлса ҳам мутахассис сизда семиришга мойиллик борлигини аниқлайди. Бунинг асл сабаби – стресс, қаттиқ парҳез, овқатланишдан қаттиқ тийилиш, ўз-ўзига қадди-қомати борасида қатъий талабларни сингдиришдан содир бўлади.\nҲолатдан чиқиш – когнитив-хулқ атвор терапияси\nБу даволаш курси ортиқча овқатланмаслик учун энг самарали кураш усулларидан биридир. Беъморни даволаш учун биринчи ўринда уни қандай негатив фикрлар қамраб олганини аниқлашимиз керак. Кейинги босқичда соғлом овқатланишни йўлга қўйиш керак.\nДаволаш курсининг асосий тамойиллари:\n– парҳезга риоя қилишини бас қилинг ва тез вазн ташлаш ҳақида унутинг\n– ўз организмингизни ҳурмат қилинг ва унинг талабини қондиринг\n– таомланишни қанча инкор этсангиз, организм уни шунча кўп талаб қилади\n– овқат инспектори хизматларидан воз кечинг, яъни миянгиздаги бу овқат яхши, буниси ёмон деган сигнални ўчиринг.\n– тўйганлик хиссини тушунишни ривожлантиринг. Овқатланиш жараёнида бир муддат тўхтаб таомнинг таъмини хис қилинг ва ўзингизга “тўйдими” деб савол беринг\n– ўз тана аъзоларингизни хурмат қилинг, агар сиз 39 размерли туфли кийсангиз, 36-чи размерли туфлига мажбурлаб оёғингизни тиқиш аҳмоқлик эмасми? Шундай экан, стандарт размерга мослашишни бас қилинг.\n– ҳар бир ҳаракатдан рохатланишни ўрганинг, ўзингизни мажбурлаб жисмоний машқлар қидирманг, лекин доим ҳаракатда бўлишга интилинг.\n– соғлигингизга эътиборли бўлинг. Сиз тўғри овқатланишингиз керак.\nВа албатта терапевтнинг маслаҳатлари билан ортиқча овқатланиш муаммосидан қутилишингиз мумкин. Яна бир маслаҳат: Ортиқча килограмларни йўқотиш учун ўз олдингизга мақсад қўйинг. Бу айнан журналларда модель қизларнинг фотосуратлари бўлиши шарт эмас.\nБраун Университетиниг 20 йиллик тажрибалари шуни кўрсатдики, ўз олдига қўйилган мақсад, ортиқча вазн ташлашга ва шу вазнни бир меъёрда ушлашга ёрдам беради. Акс ҳолда сиз яна ва яна ортиқча вазнни йиғишда давом этаверасиз. Ўз олдингизга қўйган мақсадингиз мустаҳкам бўлиши керак.\nМутахассис ёқимли муҳитни ярата олиши керак.\nАгар сиз ёки сизнинг яқинигиз овқатланишини назаротга олмоқчи бўлса, қуйидагиларга эътибор беринг:\nМутахассиснинг айнан шу йўналишда дипломи бўлиши керак. Бирор бир натижага эришиш учун психолог, диетолог маслахатларини уйғунлаштирган ҳолда тана аъзолари устида ишласа аниқ бир натижага эриша олиши ва натижани сақлаб қолиши мумкин.\nМутахассис хар бир беъморга индивидуал ёндошиб, унга қулай шароитларни ярата олиши керак. Ҳеч қачон мижознинг қад-қоматини ёки унинг овқатланиш режимини муҳокама қилманг. Бирор натижага эришиш учун секин-асталик билан ҳаракатланиш лозим.\nМижоз ҳар ортиқча овқатдан ўзини тия олмаса уялишни бошлайди. Шундай пайтда мутахассис мижознинг ҳолатини тўғри тушуна билиш керак.\nДаволаниш курсларини энди бошлаган мижозлар қорни тўқ бўлса-да емайман деган сўзни айта олмайди. Шундай пайтларда мутахассис чиройли усулда мижозга очлик ва тўқлик хисси чегарасини тушунтира олиш керак.\nМутахассис мижозга маълумотларни айнан у тушунадиган тилда аниқ, лўнда қилиб тушунтира олиш керак.\nБу курсни ўташ чоғида мижоз албатта қаршиликлар қилиши табиий, шундай пайтларда мутахассис унга ресурсларни тан олиш ва мижозни унга таянишга ўргатади.\nМутахассис мижознинг портлашига тайёр бўлиши керак ва у билан ишлай олиши керак. Айнан мижознинг портлаш ҳолатига келиши, унинг янги босқичга ўтганидан дарак беради. Ва ниҳоят мутахассис мижозга натижани кўрсата олиши керак.


Ўзбекистонда туман (шаҳар) ҳокимларининг халқ депутатлари маҳаллий кенгашлари раиси мақоми тез орада бекор қилинади. Бу ҳақда бугун, 11 июль куни Олий Мажлис Сенатининг Маҳаллий ҳокимият вакиллик органлари фаолиятини кучайтиришга кўмаклашувчи комиссияси аъзолари иштирокидаги матбуот анжуманида маълум қилинди, деб хабар бермоқда Kun.uz мухбири.\n«Энди ҳоким партия аъзоси ҳам, депутат ҳам бўлмайди, сайловга аралашмайди. Шу билан биргаликда, депутатликка номзодини қўяётган одам: «Мен сайловда ютиб чиқсам, тўғридан-тўғри ижро ҳокимиятидан чиқиб кетаман», мазмунида тилхат ёзиб беради. Кўп чиғириқлардан ўтади. Давлат ташкилоти вакиллари депутат бўлолмайди», – деди Сенатнинг Суд-ҳуқуқ масалалари ва коррупцияга қарши курашиш қўмитаси раиси ўринбосари Толибжон Мадумаров.\nМадумаровнинг сўзларига кўра, мамлакатдаги мавжуд 213 та туман (шаҳар) кенгашлари депутатларининг ўртача 30 фоизи ойлик маош, автомашина ва алоҳида хона билан таъминланади. Шу тариқа, жами 1500дан ортиқ кенгаш депутатлари ишли бўлади.\n«Кенгаш раиси жойида ўтириб, фақат ишлайди, бир соат ҳам бўш турмайди. Ҳар олти ойда мунтазам малака ошириб боради. Туман (шаҳар)даги тўртала сектор раҳбарлари билан доимий мулоқотда бўлиб, уларни эшитади, аҳоли муаммолари юзасидан бажараётган ишларини таҳлил қилади. Буни қуйидаги Сенат, деса ҳам бўлаверади», – деб таъкидлади сенатор.\nУнинг қўшимча қилишича, айни ўзгаришларни кўзда тутувчи қонун лойиҳаси тайёрлаб бўлинган.\n«Партиялардаги гуруҳлар ҳам депутатларга ҳамоҳанг бўлиб ишлашади. Шу йил бўлиб ўтадиган сайловда республикадаги 6315 нафар туман (шаҳар) депутатлари қайта сайланиб, лойиқлари сараланади. Ушбу қонун лойиҳаси тайёрланиб, Адлия вазирлигига киритилган. Сайловга қадар президентимиз томонидан имзоланиши кутилмоқда», – деди Толибжон Мадумаров.\nМаълум қилинишича, вилоят, туман (шаҳар) ҳокимларининг халқ депутатлари кенгаши раиси сифатидаги мақомини бекор қилиш масаласини ўрганиш юзасидан Олий Мажлис палаталари кенгашларининг қўшма қарори билан алоҳида ишчи гуруҳ тузилган. Мазкур ишчи гуруҳ ва Сенатнинг Маҳаллий ҳокимият вакиллик органлари фаолиятини кучайтиришга кўмаклашувчи комиссияси томонидан ҳокимларнинг халқ депутатлари маҳаллий кенгаши раиси сифатидаги мақомини бекор қилиш бўйича чора-тадбирлар дастури ва Олий Мажлис палаталари кенгашларининг уни тасдиқлаш бўйича қўшма қарори қабул қилинган.\nҚайд этилишича, шу йилнинг биринчи ярмида Комиссия томонидан ўтказилган 4 та мажлисда 12 та масала муҳокама қилинган. Сенатнинг ялпи мажлисларида эса Қашқадарё, Тошкент ва Сирдарё вилоятлари ҳокимларининг ҳудудларни ривожлантириш ҳамда халқ депутатлари маҳаллий кенгашлари фаолияти ҳақидаги ҳисоботлари эшитилган.\n«Бу эса маҳаллий ҳокимият вакиллик органлари фаолиятида йўл қўйилаётган тизимли камчиликларни ўрганиш, уларни муҳокама қилиш ва бартараф этишнинг самарали чора-тадбирларини ишлаб чиқиш имконини яратди. Бунда асосан жойлардаги ижтимоий-иқтисодий муаммолар, аҳолини электр энергияси, ичимлик суви, табиий ва суюлтирилган газ билан таъминлаш, ички йўлларни таъмирлаш каби ҳолатларга алоҳида эътибор қаратилди. Комиссия томонидан назорат-таҳлил фаолияти доирасида қишлоқ хўжалиги экин майдонларидан фойдаланиш самарадорлигининг халқ депутатлари туман кенгашларида муҳокама қилиниши амалиёти мониторинг асосида ўрганилди», – деб қайд этилди матбуот анжуманида.\nАнжуманда, шунингдек, келгусидаги режалар ҳақида ҳам сўз юритилди. Хусусан, Комиссия томонидан ҳудудларни ривожлантириш ҳамда маҳаллий кенгашлар фаолияти юзасидан Хоразм, Наманган, Навоий вилоятлари ҳокимларининг ҳисоботларини эшитиш, «Ҳокимларнинг халқ депутатлари маҳаллий кенгашлари раиси мақомининг бекор қилиниши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонун лойиҳасини ишлаб чиқиш ва жамоатчилик орасида кенг муҳокама қилиш каби тадбирлар белгиланганлиги қайд этилди.


10.07.2019 Муаллиф Шерзод ҚОРАБОЕВ\nҚува туманидаги хорижий тиллар ва аниқ фанларни ўқитишга ихтисослашган мактаб-интернатида ёзги таътилда 3 та мавсумда – 360 нафар ўғил-қизларимиз мароқли ҳордиқ чиқаришлари учун барча шарт-шароитлар муҳайё этилган.\n35 та янги иш ўрни яратилади\nБағдод туманини ижтимоий-иқтисодий ривожлантириш дастури доирасида “Бағдод мебель корхонаси” МЧЖда аҳолига сифатли ва арзон мебель маҳсулотлари ишлаб чиқариш лойиҳаси амалга оширилмоқда.\nГектаридан 100 центнердан ҳосил олинди\n20.06.2019 Муаллиф Шерзод ҚОРАБОЕВ\nШу кунларда вилоятимизда ғалла ўрим-йиғими қизғин ва уюшқоқлик билан олиб борилмоқда. Заҳматли меҳнат эвазига етиштирилган ҳосилни нест-нобуд қилмай йиғиб олиш эса муҳим вазифа саналади.\nЗамонавий туғруқ мажмуаси\n10.06.2019 Муаллиф Шерзод ҚОРАБОЕВ\nТуғруқ мажмуасида 4 та бўлим фаолияти мавжуд бўлиб, барчаси энг янги УЗИ-диагностика, ташхис қўйиш ва даволаш жиҳозлари билан таъминланган.\nМактаб таълимига мустаҳкам асос\nФарғона туманидаги 16-сонли мактабгача таълим муассасасида 150 нафарга яқин келажагимиз ворислари таълим-тарбия олмоқда.\nСифатли саноат хом ашёси\n22.05.2019 Муаллиф Шерзод ҚОРАБОЕВ\nБешариқ туманидаги ипак қурти боқишга ихтисослашган “Сайдали ота” фермер хўжалиги туманда биринчилардан бўлиб белгиланган шартнома режасини ортиғи билан бажаришга муваффақ бўлди.\nБош саҳифа - 348 164 та


Clubhouse’нинг кераги йўқ: Android ва iOS учун Twitter’да овозли чат ишга тушди! (+видео) - Terabayt.Uz\nЖорий йилнинг бошидан трендга чиққан Clubhouse ижтимоий тармоғидан хабарингиз бор – унда фақат овозли хабарлар орқали мулоқот қилинади. Яқиндагина унда фойдаланувчилар пул ишлаб олиши мумкин бўлган функция жорий этилган эди.\nTwitter компанияси эса шу тармоқнинг асосий функциясини ўзида жамловчи янги – Spaces номли сервисни ишга туширди. Мазкур сервис микроблоглар тармоғининг Android ҳамда iOS тизимли қурилмаларда ишловчи мобил иловасига жорий этилган.\nSpaces сервиси ҳам худди Clubhouse иловаси каби ишлайди – ижтимоий тармоқ фойдаланувчилари унда гуруҳли аудиочатлар яратишлари ва уларда турли мавзуларда суҳбат қуришлари мумкин. Иштирокчилар унда спикерларга эмодзилар ёрдамида муносабат билдиришлари, шунингдек, муҳокамага қўшилишлари каби имкониятлар мавжуд. Twitter дастурчилари келажакда ушбу сервис имкониятларини кенгайтириб боришмоқчи.\nTwitter тармоғида Spaces аудиохоналарини ҳозирча фақат обуначилари 600 нафардан кам бўлмаган аккаунтлар эгалари ярата оладилар. Бу чеклов кейинроқ олиб ташланиши кутилмоқда.\nЭслатиб ўтамиз, Clubhouse ижтимоий тармоғининг клиенти расман фақатгина iOS тизими учун тақдим этилган, лекин Android-қурилмаларга мўлжалланган норасмий иловаси ҳам чиққан. Унинг Android тизимли гаджетларга чиқиш вақти ва тайёрланаётган илованинг скриншотини тармоқ дастурчиси эълон қилган.\nЎҚИНГ: Чирчиқдаги фоҳишахона ижтимоий тармоқда реклама қилинган\n#Twitter #ижтимоий тармоқлар #иловалар #Clubhouse #Twitter Spaces


Ғаройиб ҳодисалар изидан: “ОДАМХЎР ЧИНОР” - 18 Февраля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Февраль » 18 » Ғаройиб ҳодисалар изидан: “ОДАМХЎР ЧИНОР”\nҒаройиб ҳодисалар изидан: “ОДАМХЎР ЧИНОР”\nБразилия пойтахтида даҳшатли ҳодиса содир бўлди. Шаҳардаги обрўли хонадонлардан бирининг соҳиби Фелиппе Дуардо, хотини Жулия ҳамда ўғли Робертоларни ўз уйларида жонсиз ҳолда топишди.\nЎлим сабабларини эса, ҳамон ҳеч ким аниқлай олгани йўқ…\nҚАРҒИШ ТЕККАН ЖИҲОЗ\nБу уйда илгари яшаган собиқ хўжайин ҳам худди Фелиппелар сингари ўз уйининг меҳмонхонасида сирли ўлим топган экан. Буни бир неча хўжайинларни кўриб улгурган кекса боғбон айтиб берди….\n— Хўжайин Дуардо деган басавлат одам эди. — дея ҳикоя қилади боғбон. — Унинг ўлимидан сўнг янги кўчиб келган меросхўрлар уйни буткул қайтадан қуришга аҳд қилишди. Дуардонинг кабинетини бўлса, шундайлигича қолдириб, қулфлаб ташлашди. Чамаси, ўлик чиққан хонага киришдан барчалари чўчиди. Ҳеч қанча ўтмай, уйни бировга сотиб юборишди. Янги хўжайин бўлса, ҳалиги қулф осилган кабинетни очиб ичкарига кирган. Қарайдики, у ерда чинордан ясалган ажойиб қадимий шкаф турибди. Бирор ери тирналмаган, деярли янгилигича сақланиб қолган. Қадимий жиҳозларга ўч эканми, дарров уни ўз ётоғига олиб кириб қўяди…\nАфсуски, шкаф олиб кирилган куниёқ хўжайин ўзини негадир бўғилгандек ҳис эта бошлайди. Жонҳолатда шкафга тикилиб қарайди. Не кўз билан кўрсинки, шкаф устида қон оқяпти…\nХўжайин шу заҳоти кўксини номаълум олов куйдириб, полга қулайди…\nУшбу ўлим билан шуғулланишга киришган полиция ходими ўйлай-ўйлай, шкафдан гумон қила бошлайди. Ҳа, у адашмаган эди. Чунки, ичкарига кириб эшикни ёпиши билан худди марҳум хўжайиннинг ҳолатига тушиб қолади. Кимдир уни бўғаётгандек хириллай-хириллай жон беради…\nЯхшиямки, полиция ходими бўлимда жуда керак эди. Ҳамкасблари қидира-қидира, уни ўлик ҳолда топишди…\nАммо шу пайтгача ҳам ўлим сабаблари аниқланмаган. Фақат бир нарса маълум бўлди. Илгари Амазонка томонларда чинордан худди шундай шкафлар ясашган. Уларни эса, дўзахга элтувчи ажал сифатида баҳолашган.\nЯрославль вилоятидаги Тутаево шаҳри яқинида овчилар навбатдаги ов учун ўрмон ичкарисига йўл олишди. Бу ўрмонларда қиш ойлари кийиклар кўпайгандан кўпаяркан.\nМахсус жойга етиб боришгач, уч овчи уч томонга бўлинди. Сергейга улкан чинор дарахти остида ўтириб кийик ўтишини пойлашга тўғри келди…\nУ қанча вақт ўтирганини билмайди. Ишқилиб, чинорга суянгани эсида. Бир маҳал аъзойи баданидан аввалига муз тер чиқа бошлади. Сўнгра… Бутун борлиқни унутиб, ўзини бошқа бир дунёда ҳис этди…\nОрадан ҳеч қанча вақт ўтмай, кўрдики, унга қараб баҳайбат маҳлуқ қиёфасидаги бир жонзот яқинлашиб келяпти. У пишқирар, пишқирган сари оғзидан сўлаклар сачраб, Сергейнинг юзига уриларди…\nЙўқ, бу маҳлуқ эмасди. Аксинча, ажалнинг ўзгинаси эди…\nОвчи баданида кучли оғриқ сезди. Шундан кейин ҳеч нарсани эслай олмайди. Ҳушидан кетди…\nСергей кўзини очганда нотаниш хонадонда ётар, тепасида бир кампир ва шериклари ўтиришарди.\n— Яхшиям сени шерикларинг ўз вақтида топиб олишибди. — деди кампир унга. — Бўлмаса, аллақачон нариги дунёда бўлардинг…\nСергейнинг бел қисмини нимадир қаттиқ тирнаган экан. Хонадон соҳибаси керакли дуоларни ўқиб ярасига малҳам сурди.\n— Сен бекорга чинорга суянибсан. — дея Сергейга танбеҳ берди кампир. — Негаки, чинорларнинг ҳаммаси одамзоднинг кушандаси. Улар бизларнинг ҳаётимиз, жонимиз эвазига кун кўришади. Бундан кейин эсингда бўлсин, зинҳор-базинҳор чинор дарахтига суянмагин!\nМутахассис Кирилл ЛАЗАРЕВ:\n— Қотил дарахтлар ҳақиқатан табиатнинг энг сирли феноменларидан ҳисобланишади. Масалан, Американинг тропик ўрмонларида марцинелла деган дарахт ўсади. Бу дарахт одамни узоқ масофадан туриб ҳам ўлдира олади. Ўки бўлмаса, Ява оролида яшовчилар ўша ердаги қотил дарахт ҳисобланган барча ўсимликларга жиноятчиларни ўлдириб қурбонлик келтиришади. Энг ажабланарлиси, қанча кимёвий таҳлиллар ўтказилмасин, бу тахлит дарахтлардаги зарарли моддалар ҳануз аниқланмаган.


Видео: ДХХ 2,1 млн. АҚШ долларининг мамлакатдан олиб чиқиб кетилишига чек қўйди - UzNews.uz\nВидео: ДХХ 2,1 млн. АҚШ долларининг мамлакатдан олиб чиқиб кетилишига чек қўйди\nҚорасув шаҳрида яшовчи фуқаро Ўзбекистондан ноқонуний равишда 2,1 млн. АҚШ долларини олиб чиқиб кетмоқчи бўлди.\nЎзА хабарига кўра, фуқаро ДХХ Андижон вилоят бошқармаси ходимлари томонидан ўтказилган тезкор тадбир давомида қўлга олинган.\nХўжаобод тумани “Мундуз” МФЙ ҳудудида “Андижон-Қорасув” йўналишида ҳаракатланиб кетаётган Раҳматилло Аҳмедов бошқарувидаги “Нексия-3” русумли автомобиль тўхтатилган.\nМашина кўздан кечирилганда, унинг юкхонасига яшириб қўйилган 1 дона 30 литр ҳажмли елим идишда ва 2 дона целлофан пакетда жойланган жами 2 116 501 АҚШ доллари миқдоридаги хорижий валюта борлиги аниқланган.\nМаълум бўлишича, Тошкент шаҳридан бериб юборилган ушбу пулларни Қорасув шаҳрида яшовчи Раҳматилло Аҳмедов Шаҳрихон туманида кутиб олган. Мазкур катта миқдордаги хорижий валюта божхона назоратини четлаб ўтиб, қўшни Қирғизистон Республикасига чиқарилиши керак бўлган.\nҲозирда мазкур ҳолат юзасидан ДХХ Андижон вилоят бошқармаси томонидан жиноят кодексининг тегишли моддаларига асосан жиноят иши қўзғатилиб, ушбу ишга алоқадор шахсларни аниқлаш бўйича зарур чора-тадбирлар кўрилмоқда.\n2 июндан Бухоронинг икки туманида карантин чекловлари кучайтирилади\n2 июнь, 00:35\nБир кун мобайнида юртимизда COVID-19 инфекцияси 79 та фуқарода аниқланди\n1 июнь, 23:46\n«Яшил» ва «сариқ» ҳудудларда спорт секциялари ва фитнес клублари фаолияти тикланади\n1 июнь, 23:31\nМирзиёев ва Жээнбеков ўзбек-қирғиз чегарасида рўй берган ҳодисани муҳокама қилди\n1 июнь, 19:56\nVECTOR 410: ғалла ўрадиган фасл учун юқори сифатли илғор қишлоқ хўжалиги техникаси\n1 июнь, 19:08


NYX Professional Makeupкосметикаси билан танишув!\nNYX – АҚШдаги сифатли пардоз косметикалари орасида энг харидоргир маркалардан бири. Дунёга машҳур NYX косметика маркаси 1999 йилдан бери ишлаб чиқарилади ва шу вақтдан буён кўпгина аёллар қалбини забт этиб келмоқда. Маҳсулотларнинг яхшилаб пигментлаштирилган, тўйинган ранглари, замонавий ва ажойиб дизайни ҳеч кимни бефарқ қолдирмайди. Булар бренд машҳурлигининг асосидир. Мана 10 йилдан ортиқ вақтдан бери компания ўзининг сифатли, жалб қилувчи нархлардаги косметикасини тақдим этиб келмоқда.\nБутун дунё бўйлаб NYX профессионал пардоз косметикаси бренди сифатида катта обрўга эга, у жаҳон визажистлари томонидан бетакрор образларни яратиш учун ишлатилади.\nNYX воситалари бошқа шу каби маркалардан тўйинган ранглар гаммаси ва ҳар мавсум чиқадиган кўпгина янги воситалари мавжудлиги билан ажралиб туради. NYX косметикаси ёрдамида турли образли макияжларни яратиб, исталган қиёфани ҳаётга татбиқ этиш мумкин. NYX косметикаси ёш қиз ва аёллар аудиториясига мўлжалланган. У ранглар борасида эксперимент қилишдан ва ёрқин бўлишдан, шунингдек, эсда қоладиган ва жуда жозибадор кўринишга эга бўлишдан қўрқмайдиган қиз ва аёллар учун мос.\nNYX компанияси мунтазам ўз-ўзини такомиллаштириш ва маҳсулотларини кенгайтириш устида иш олиб боради, гўзаллик олами тенденцияларига амал қилган ҳолда янги маҳсулотлар яратиб, янги рангли ечимларни ишлаб чиқади. Фирма мутахассислари пардоз воситалари формуласини мукаммаллаштириш устида меҳнат қиладилар, бунда қаторга янги ноодатий рангларни, таркибга эса ўсимликлардан олинувчи парваришловчи компонентлар қўшишни ҳам ёддан чиқаришмайди.\nБизнинг сайтимизда Сизни NYX бренди маҳсулотларининг кенг каталоги кутмоқда, ундан ҳар бирингиз ўзингиз учунгина мос келувчи косметикани топа оласиз. NYX фирмаси томонидан тақдим қилинаётган маҳсулотлар спектри анчагина кенгайган ва ўз ичига қуйидаги категорияларни қамраб олади: пардоз косметикаси (кўз ва лаб учун), ранг берувчи ва текисловчи юз учун воситалар, румяна, праймер ва хайлайтерлар, профессионал линия, шунингдек, аксессуарлар.\nNYX косметикаси, биринчидан, сифатлилиги билан ажралиб туради, шунинг учун пардоз воситаларини фақат ишлаб чиқарувчилар ёки сертификатланган дистрибьюторлардан сотиб олиш ўта муҳим. NYX нинг оригинал косметикасини бизнинг сайтимизда харид қилар экансиз, ўзингизни қалбаки маҳсулотлардан ҳимояланганлигингизни кафолатлаган бўласиз.\nАъло даражадаги сифат, кенг ранглар палитраси, барқарорлик ва терига ғамхўрлик – буларнинг барчаси NYX бренди. Ўзингиз учун NYX ранглар оламини бизнинг дўконимиз билан биргаликда кашф этинг.\n01.02.2018 5456 Views\nЭкспресс парвариш: кореянинг маскалари\nНиқоблар ҳақида нималарни биласиз?\nҲар бир аёл ҳаётида бир маротаба бўлса ҳам ниқоблардан фойдаланган! Кимдир ёшариш, кимдир намлантириш, яна кимдир терини тозалаш учун ишлатган. Сиз ниқобларнинг қандай турларини биласиз? Хаёлга биринчи бўлиб, кремли, глинали ва минералли хиллари келади. Сиз АҚШ, бутун Европа, Россияни эгаллаган ва Ўзбекистонгача етиб келган янги тренд ҳақида эшитдингизми? Бу тренд – матоли ниқоблардир! У бизга Жанубий Корея орқали кириб келди.\nКореялик қизларнинг териси қандайлигига ҳеч эътибор берганмисиз? Юз териси - уларнинг ғуруридир! Улар ўзларининг ёшлиги ва софлиги билан ажралиб туради! Бу ҳайратланарли ҳам эмас! Чунки улар доим ўз териларини озиқлантириб ва тозалаб юришади. Шунинг учун фотографияларни томоша қилганда, уларнинг қайси бири она-ю, қай бири қизи эканлигини ажратиш қийин.\nБу матоли ниқоблар нимаси билан ноёб?\nКорейс воситаларининг нархи ўз асосига кўра оммабоп. Воситанинг натижаси ўзини узоқ куттирмайди! Биринчи қўллашдаёқ сиз ўз юзингиздаги ўзгаришни сезасиз. Муолажа кунига ўртача 15-20 дақиқа вақт олади. Ниқоб қўллашда қулай. Унинг лаб, бурун ва кўз учун тешик жойлари бор. Герметик ўрам барча фойдали минерал ва хусусиятларни ўзида сақлайди, сақланиш муддати 3 йилгача. Ниқобларнинг танлови кенг, улар айнан сизнинг терингиз учун мос кела олади. Корейс ниқоблари ҳақида ижобий фикрлар анчагина кўпроқ, шунингдек, аллергик реакцияларга мойил инсонлар ҳам ўзлари учун бирор нарса топишлари аниқ.\nБозорда корейс ниқобларининг жуда катта танлови мавжуд! Биз ҳозир энг яхши ва машҳур брендлар ҳақида сўз юритамиз.\nБу ниқоб, ишлаб чиқарувчиларнинг таъкидлашича, 3 қатлам зич материалдан ташкил топган. Шунингдек, ниқобларнинг ўрамига қарашданоқ, кўз қувнайди. Улар ёрқин ва қизиқарли, дизайн устида анча меҳнат қилингани кўриниб турибди. Унинг номи ҳам ўзи ҳақида маълумот бермоқда: «Tony Moly»- “Стиль ўрамда”. Компания слогани: «skin revolution», бу сўз инглизчадан таржима қилганда, “тери революцияси” деган маънони билдиради. Брендга 2006 йил асос солинган, унинг қаторида ажинларга қарши ниқоб, қичишишни олувчи ва терини тинчлантирувчи ниқоб, тери кўчишига қарши самарали, гиалурон кислотали ёрқинлаштирувчи ниқоблар ҳам мавжуд бўлиб, улар қуруқ ва сувсиз териларни намлантиришга ёрдам беради, шунингдек, антисептикли терини юмшатувчи ва тикловчи ниқоб ҳам бор.\nБу косметика ҳам яқинда- 2010 йилда пайдо бўлди. Бу бренднинг концепцияси унинг номидаёқ акс этмоқда. Инглизча «holik» суффикси “иштиёқ, тобелик” деган маъноларни англатади ва корейсча «Holida» сўзи – “латофатли бўлиш” деган маънони билдиради. Ҳар бир ниқоб қандайдир ҳодиса, воқеа учун мўлжалланган! Терилаги токсинларни чиқаришга ёрдам берувчи қизғин ва қувноқ кечалардан сўнг қўллашга мўлжалланган ниқоблар, узоқ вақтли машғулотлардан сўнг намлик таъсирида чиқиб кетган фойдали витамин ва минераллар билан терини озиқлантирувчи ниқоблар ҳам мавжуд. Саунадан кейин даволовчи ва тозаловчи натижани мустаҳкамловчи, шунингдек, кундалик парвариш учун мўлжалланган ниқоблар бор.\nУшбу бренд ҳақида интернетдан кўп нарса топиб бўлмайди. Аммо харидорларнинг фикр-мулоҳазаларига қараганда, барча паст нарх ва “вау” дейишга арзийдиган натижани қайд этишмоқда! Унинг қаторида ёш, етилган, ёғли ва қуруқ терилар учун мўлжалланган ниқоблар ҳам тақдим этилмоқда. Шунингдек, оқартирувчи натижа кўрсатувчи барча териларга мўлжалланган ниқоб ҳам бор.\nҲар бир қиз айнан ўз терисига мос келувчи ниқобни топа олади ва бунда сизга Makeup Shop ёрдам беради!\n29.01.2018 4063 Views\nКорея брендлари энди Makeup Shop да!\nБугунги кунда жуда катта ассортиментдаги косметик воситалар ва турли синфга мансуб брендлар орасида корейс косметикаси юксак машҳурликка эришди. У бутун дунёда танилди ва энг талабчан харидорларнинг ҳам ҳайратларига сабаб бўлди.\nЖанубий Корея гўзаллик ва парвариш воситалари оламида революция содир қилди. У ўзида анъанавий шарқона ёшлик сирлари ва замонавий косметология усулларини уйғунлаштирди. Осиё маданиятининг муҳим қисми – бу тери парвариши ва таркибида 90 %дан кам бўлмаган табиий маҳсулотларнинг қўлланилишидир. Шунинг учун корейс косметикаси маҳсулотлари ўзининг қўллашда самарадорлиги, шунингдек, табиий ва тўйинган фойдали экстрактлари туфайли хавфсизлиги билан ҳам машҳур. Бундан ташқари, ушбу косметика аллергик реакцияларга мойил ва маҳсулотлар таркибидаги синтетик ингредиентларга таъсирчан тери эгалари учун ҳам мос келади.\nКорейс парвариш воситаларининг ижобий томонлари орасида қуйидагиларни таъкидлаб ўтиш мумкин:\n-Исталган турдаги тери тури учун бренд ва воситаларнинг кенг ассортименти туфайли ҳар бир инсон ҳеч қандай қийинчиликсиз ўзи учун индивидуал парваришни топа олиши мумкин.\n-Корейс косметикаларининг энг асосий афзалликларидан бири – бу унинг ҳамёнбоп нархларидир. Уларнинг нархлари самарадорлик ёки табиийлик даражасини белгилаб бермайди, Осиё маҳсулотларидаги қимматроқ нархлар фақатгина уларнинг таркибидаги ноёб ва қимматли ингредиентларга боғлиқ бўлади.\n- Кореяликлар ўз маҳсулотларидаги ёрқин ва жалб этувчи ўрамларнинг хилма-хиллиги орқали эътиборни жалб қилиш ва ижобий ҳиссиётларга сабаб бўлишни ҳеч ҳам канда қилишмайди.\n- Агар авваллари косметик саноатда трендларни ўрнатувчилар европалик ишлаб чиқарувчилар ҳисобланган бўлса, ҳозир кўпчилик брендлар ўз маҳсулотларини Жанубий Кореяда ишлаб чиқармоқдалар. Ҳозирда жуда машҳур ҳисобланадиган ВВ кремлар айнан корейс косметика лабораторияларида яратилганини биласизми?\nҲозир Осиё бозорида косметика ишлаб чиқарувчилар кўпчиликни ташкил этади, кореяликлар бу саноатга жалб қилинган ва ўсиб бораётган рақобат туфайли уларнинг маҳсулотлари сифати ҳам янада яхшиланиб бормоқда. Таъкидлаш керакки, Осиё косметикаси кўпгина брендларни “люкс” синфидан сиқиб чиқарди.\nБизнинг сайтимизда корейс гўзаллик саноатининг бестселлер маркалари тақдим этилган ва турфа хил маҳсулотлар орасидан сиз, албатта, ўзингиз учун ҳамёнбоп нархлардаги идеал воситаларни танлай оласиз.\n26.01.2018 5285 Views\nVivienne Sabo французча романтика қалбларни забт этади!\nViviene Sabo ёш бренд (бозорда 2006 йилдан бери), аммо аллақачон модага амал қилувчи аёллар фойдаланадиган косметик воситалар орасида танилиб улгурган. Қиммат бўлмаган нарх ва французча сифатнинг ажойиб уйғунлиги. Пардоз косметикалари қатори ўз ичига барча муҳим воситаларни қамраб олган: пардоз ости асоси, тонал кремлар, корректорлар, упалар, румяна, тушь, кўз учун суюқ сурма, қовоқ ва қошлар учун тенлар, қаламлар, лаб бўёғи ва лаб учун ялтироқ бўёқлар.\nVivienne Sabo косметикаси тери учун экологик тоза ва фойдали маҳсулотлардан тайёрланади. Косметик воситалар аллергия қўзғамайди ва тери учун хавфсиз. Уларни яратишда энг яхши косметологлар, дерматолог ва визажистлар меҳнат қилади. Воситалар жониворларда синаб кўрилмайди.\nБренд тарихи ажойиб севги афсонаси билан боғлиқ. Урушга қадар бўлган, романтик Париж ва икки севишган кимёгар талабалар. Вивьен ва унинг севгилиси Луи кичик квартирада яшашарди. Ошхонада косметик воситаларнинг янги формулаларини яратиб, улар хусусий ишлаб чиқариш ҳақида орзу қилишарди. Қиз ўзининг формулаларни ёзадиган кундалигига қайдлар этиб борарди. Иккинчи жаҳон уруши севишганларни бир-биридан айиради. Луи фронтдан қайтиб келмайди. Кунларнинг бирида кундаликда ёзилган рецептлар асосида ушбу косметика юзага келади ва унга такрорланмас Вивьен Сабо номини беришади. Ёш парижлик қизнинг ҳаёти ва муҳаббати Клодин Бомоннинг новелласида ҳикоя қилинган.\nУшбу бренднинг косметикаси Парижнинг кўркамлиги ва жозибаси билан тўйинган. Француз қиз ва аёллари дидлилик борасида эталон ҳисобланишади. Агар сиз енгил, нафис, ораста ва назокатли услубни афзал кўрсангиз, унда ушбу косметика сиз учун идеал равишда мос келади. Пардозингиз табиий ва соф кўринади. Барча ранг ва туслар уларни уйғунлаштиришга мўлжаллаган ҳолда танланган.\nЎзингизни, албатта, ҳақиқий зеб-зийнат билан хурсанд қилинг. Vivienne Sabo – бу бекам-у кўст французча зеб берувчи зийнат бўлиб, уни исталган қиз ва аёл олиши мумкин. Энди сиз ушбу бренд косметикасини Makeup Shop да ҳам осонгина топа оласиз!\n24.01.2018 4824 Views\nKylie Jenner дан KYLIE мўъжизавий ранглари энди Makeup Shop да.\nВанилнинг нафис таровати, ультра урфдаги ялтирамайдиган ранглар фусункор қиёфангизга жуда ҳам мос келади.\nKYLIE лаб бўёқлари универсал, улар деярли барча пардоз ва гардероб услуби билан уйғунлаша олади.\nЛаб бўёқларининг текстурали консистенцияси суюқ, шу туфайли у яши сурилади, намлантирувчи компонентлари эса терини қуритиб юбормайди.\nKYLIE лаб бўёқларининг таъсири ҳақиқатан ажойиб, бир дақиқа ичида бўёқ лабларда ялтирамаган ранг ҳосил қилган ҳолда қурийди.\nҚўллашда ранг лаб чизиғи бўйлаб текис тарқалади, лабларнинг шаклини ажратиб кўрсатади. Лаб бўёғи суркалиб кетишга мойил эмас, уни доим тўғирлаб ва устидан бўяб туриш кифоя, бўёқнинг пигментацияси жуда яхши, зич ялтирамаган ранг ҳосил қилиш учун биргина ингичка қатламнинг ўзи етарли. Лабларда бўёқ сезилмайди ва юмалоқлар ҳосил қилмайди, бу эса рангнинг тозалиги ва тўйинганлигини ифодалашга ёрдам беради.\nАжойиб ранглар ҳар кун учун жуда мос келади, ҳар бир рангнинг ўзига хос афзалликлари бор, уларни таърифлар билан илғаш қийин, аммо камера ва ҳайратланган нигоҳларда акс этади.\nЛабнинг ялтирамаган қатлами лаҳзалардаёқ атрофдагиларнинг эътиборини жалб қилади. Мукаммал, мафтункор чизиқларнинг сири эса KYLIE маркасининг қаламида яширин. Қаламлар олдиндан лаб бўёғи рангига мосланган ва тўплам ҳолида сотилади, шунинг учун мос ранг қидириб юришингизга ҳожат йўқ.\nЛабларингизга кўзни қувнатадиган ҳажмни табиий чизиқлардан ярим миллиметр юқорига қалам суриш ёрдамида бериш мумкин. Аммо буни сезилмас ҳолатда бажариш лозим, сирингизни ҳеч ким билмаслиги керак. :)\nЎзининг нафис ва нозик текстураси туфайли қалам енгиллик билан лабларга сурилиб, уларнинг чизиқларини ажратиб кўрсатади.\nУни уч хил усулда ишлатиш мумкин:\n1) “ёлғиз” лаб бўёғисиз, лабнинг бутун юзасига суртган ҳолда;\n2) Фақат лаб учун контур сифатида, лаб бўёғини суртишда енгиллик ва аниқлик бағишлаш учун;\n3) Ялтирмайдиган лаб бўёғига асос сифатида, унинг барқарорлигини узайтирган ҳолда.\nУшбу маҳсулот ҳақиқатан жуда омадли чиққан ва дунёнинг кўпгина қизлари Kylie дан лаб бўёқлари ранглари коллекциясини кун сайин бойитиб бормоқдалар!\n23.01.2018 5920 Views


ЁШЛАРИМИЗ — ГУРУҲ ПЕШҚАДАМИ - Ўзбекистон овози газетаси\nМусобақанинг «F» гуруҳида иштирок этаётган Ўзбекистон ёшлар терма жамоаси иккинчи турда Хорватия футболчилари билан куч синашди. Учрашув олдидан кўпчилик Европа қитъаси вакилларининг имкониятини юқори баҳолаётганди. Аммо биринчи ўйинда футболчиларимиз янги зеландияликларни йирик ҳисобда (3:0) мағлубиятга учратгани тасодиф эмаслиги исботланди.\nХорватияликларга қарши кечган баҳсда Аҳмаджон Мусаев шогирдлари биринчи бўлиб ҳисобни очишди. 24-дақиқада ҳимоячимиз Сардор Раҳмонов рақиб дарвозасини ишғол этди. Ўйиннинг иккинчи ярмида эса хорватияликлар ҳисобни тенглаштиришга муваффақ бўлдилар — 1:1.\n— Бугунги чиройли ўйин учун йигитларга раҳмат айтаман, — деди учрашувдан сўнг Ўзбекистон ёшлар терма жамоаси бош мураббийи Аҳмаджон Мусаев. — Якуний натижа ҳам ўйинга мос бўлди. Олдинда бизни Уругвай футболчиларига қарши жиддий ўйин кутиб турибди. Жамоамизни дуранг натижа ҳам кейинги босқичга олиб чиқади. Аммо биз уругвайликларга қарши фақат ғалаба учун тўп суришга ҳаракат қиламиз.\nИккинчи турдан сўнг биттадан ғалаба ва дурангга эришган Ўзбекистон ёшлар терма жамоаси тўрт очко билан «F» гуруҳида пешқадамлик қилмоқда. Ҳамюртларимиз 29 июнь куни гуруҳнинг охирги учрашувини ўтказади. Футболчиларимиз Анталия шаҳрида Уругвай ёшлар терма жамоасига қарши майдонга тушади.


10 август 2020, Тошкент вақти: 21:01\nАтҳамхон Аҳмедов полициячиларни чавақлаганликда айбланмоқда\n"У ўрмонда яшириниб юрган бўлиши мумкин"\nСамара вилоятида икки нафар полиция ходимини чавақлаб қочган ўзбек муҳожири қидируви давом этмоқда.\nРоссия Ички ишлар вазирлигининг Самара вилояти бўйича бошқармасининг Озодликка берган расмий хабарига кўра, терговга вилоят Тергов қўмитасининг Махсус 3-бўлинмаси изқуварлари жалб қилинди.\n- Йўқ, у шу кунгача топилгани йўқ. Кўринишидан ёши 25-30-ларда, ўрта бўйли, сочлари қора, қорачадан келган, соқоли бор. Кўк жинси шим ва катак-катак кўйлакда бўлган. Тахминларимиз бўйича, у Самара шаҳрининг Киров ва Красноглинский туманларидаги дала ҳовлиларда ёки ён-атрофдаги ўрмонда яшириниши мумкин, деди ўзини Анна Александровна деб таништирган полиция бошқармаси навбатчи офицери.\nҚидирувда бўлган шахс 1992 йилда Жиззах вилоятида туғилган Атҳамхон Аҳмедов экани, у Самара вилоятида тайинли жойда қайдда турмагани маълум бўлди.\nСамара полициясидан олинган маълумотга биноан, 1 август куни икки нафар полиция ходими шаҳарнинг Демократическая кўчасида жойлашган савдо дўконларидан бирида марказий осиёлик муҳожирни ҳибсга олмоқчи бўлади: полиция бу йигит у ерда тўполон қилганини иддао қилди.\nПолициячиларга кўра, қаршилик кўрсатган шахс пичоқ билан иккала орган ходимини кўкрагига пичоқ солади ва ҳодиса жойидан ғойиб бўлади.\n(Дўконда ҳодиса ортидан олинган видеотасвир)\nЯраланган, аммо тирик қолган полиция ходимлари касалхонага олиб кетилди. Шифокорлар пичоқ иккала полициячиларнинг ўпкасини тешгани, улардан бири ҳозирда жуда оғир аҳволда эканини маълум қилди.\n"Полиция ота-онасини мурожаат қилишга мажбурлади"\nОзодликка WhatsApp тармоғи орқали Самарадан қуйидаги мазмунда хат келиб тушди:\n“Самарада Ўзбекистон ватандоши икки нафар полиция ходимини яралаб, қочди. 5 кундан буён топиша олмаяпти. Полиция ота-онасини мурожаат қилишга мажбурлади”, дейилади исмини очиқламаган манба хабарида.\nҲақиқатан, бирмунча вақтдан кейин “ВКонтакте” тармоғида Атҳамхоннинг ота-онаси қилган видеомурожаати пайдо бўлди.\nУнда икки ёши ўтган аёл ва эркак рус ва ўзбек тилида ўғлига мурожаат қилаётганини кўриш мумкин:\n- Атҳамжон, ўғлим, полицияга бориб учраш. Нима хато қилган бўлсанг – тўғрила. Битта хато орқасидан бошқаларини чиқариб ўтирма, ўғлим. Ҳамма нарса Ички ишлар билан осон битади. Болажоним, сени нима умидлар билан катта қилганман! Кутяпмиз сени – тезроқ келгин, дейди она. Онанинг гапларини Атҳамнинг отаси ҳам такрорлайди.\nАтхамхон Аҳмедов (фотосурат Самара вилоят ИИБси томонидан тақдим этилган)\nПолиция аввалига Атҳамхон Аҳмедовни жанжал-тўполон қилгани учун ҳибс этмоқчи бўлгани, бир неча кун ўтиб эса у “Россия Федерацияси ҳудудида тақиқланган террорчилик ташкилотларига алоқадорликда”, “Сурияга кетиш учун одамларни ёллагани”ни эълон қилди.\nСамарадаги манба Ички ишларнинг Экстремизмга қарши кураш бўлими ўзбекистонлик мигрантни диний айбловлар асосида ҳибс этгани келганини маълум қилди. Шунингдек, полиция ходимлари уни дўконнинг кичкина хонасига олиб кириб, сўроқ қилган.\nҲибс этилишига қаршилик кўрсатган Атҳамнинг ҳужумига учраган полициячилар Самаранинг Экстремизмга қарши кураш бўлими ходимлари майор Раймонов ва капитан Абрамовлар экани ҳам маълум бўлди.\nТергов қўмитаси Россия Федерацияси Жиноят Кодексининг 317- моддаси асосида (ички ишлар органи ходими ҳаётига тажовуз қилиш) жиноий иш очилгани ва қидирувдаги Атҳамхон Аҳмедовга бирор диний-экстремистик айбловлар қўйилмаганини Озодликка билдиришди.\nОхирги пайтларда Россия ҳудудида “террорчилик” ва “диний экстремизмда” айбланиб ҳибс этилаётган ўзбек-тожик-қирғиз муҳожирлари сони кескин кўпайиб кетгани, айрим ҳолларда бундай айбловлар ФСБ ва бошқа идора ходимлари томонидан сохталаштирилаётгани борасида хабар бериб келинмоқда.


Американинг ракетали крейсери Араб денгизи ҳудудида бирорта ўзини танитиш белгисига эга бўлмаган кемани қўлга олди, унинг бортида Россия ва Хитойда ишлаб чиқарилган йирик миқдордаги қуроллар партияси аниқланган. Ҳозирда АҚШ ҳукумати бу кема қаердан қаерга ҳаракатланганини аниқлаштириш устида иш олиб бормоқда.\nАҚШ ҳарбий-денгиз кучлари 5-флоти маълумотларига кўра, кемани ушлаш бўйича амалиёт нейтрал сувларда USS Monterey крейсери жамоаси кўмагида ўтказилган. Амалиёт икки кундан ортиқроқ давом этган.\nАмерикалик ҳарбийлар кема бортида Россия ва Хитойда ишлаб чиқарилган минглаб автоматлар, шунингдек, россияликларнинг танкка қарши ракета мажмуалари, мерганлик милтиқлари ва пулемётлар бўлгани ҳақида хабар берган.\n«Кемада яширилган қурол орасида Россияда ишлаб чиқарилган танкларга қарши бошқарилувчи ўнлаб ракеталар, Хитойда ишлаб чиқарилган минглаб милтиқлар, пулемётлар, танкларга қарши гранатомётлар аниқланган», дейилади флотнинг расмий твиттерида.\nТопилган қуроллар мусодара қилинган. Ноқонуний қуролни ташиётган кема экипажи сўроқ қилингач, қўйиб юборилган. Ҳозирда АҚШ ҳукумати бу юклар қаердан чиққани ва кимга мўлжалланганини аниқлаш бўйича иш олиб бормоқда.\nAP агентлиги америкалик ҳарбийларга асосланган ҳолда бу юк Ямандаги ҳусийчилар учун аталган бўлгани ҳақида хабар тарқатди. Бу қуроллар Эрондан чиққани тахмин қилинмоқда.\nБу америкаликлар кемаси Араб денгизи ҳудудида йирик миқдорда қурол-яроғ ортилган кемаларни тўхтатиши билан боғлиқ илк ҳолат эмас. 2020 йил бошида ҳам америкалик ҳарбийлар қурол ортилган эронликлар кемасини тўхтатганди.


Ўзбекистон Республикаси Сайлов кодекси лойиҳаси ҳозирги кунда “Ўзбекистон Республикаси норматив-ҳуқуқий ҳужжатлар лойиҳалари муҳокамаси” порталида жамоатчилик муҳокамасига қўйилган. Шунингдек, лойиҳа Ўзбекистон Республикаси Марказий сайлов комиссиясининг расмий сайтида ҳам жойлаштирилган.\nСайлов қонунчилиги мамлакат ижтимоий-сиёсий ҳаётида муҳим ўрин тутади. Сайловларга тайёргарлик кўриш ва уни ўтказишнинг халқаро меъёрлари ҳамда демократик принципларига жавоб беришида қонунчиликнинг аҳамияти беқиёс. Шунинг учун Президентимизнинг 2017 йил 22 декабрдаги Олий Мажлисга Мурожаатномасида Ўзбекистон Республикасининг Сайлов кодексини ишлаб чиқиш ва қабул қилиш вазифаси қўйилган эди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг “Фаол тадбиркорлик, инновацион ғоялар ва технологияларни қўллаб-қувватлаш йили”да амалга оширишга оид давлат дастури ижросини таъминлаш, давлатимиз раҳбари томонидан белгиланган вазифалардан келиб чиққан ҳолда, сайлов қонунчилиги ва ҳуқуқни қўллаш амалиётини такомиллаштириш бўйича Ишчи гуруҳ тузилди.\nСайлов кодекси лойиҳаси 18 боб, 100 моддадан иборат бўлиб, қуйидаги янги қоидалар билан янада такомиллаштирилди.\nОвоз бериш якунланиши билан участка сайлов комиссиясининг аниқ ҳаракатлари кўзда тутилмоқда.\nОлий Мажлис Қонунчилик палатаси ва маҳаллий Кенгашларга сайловлар бир пайтнинг ўзида ўтказилган ҳолда ягона сайлов участкасини ташкил этиш назарда тутилмоқда.\nКодекснинг қабул қилиниши сайлов муносабатларининг янада сифатли ҳуқуқий тартибга солиниши, уларнинг халқаро стандартларга мувофиқлиги таъминланиши, бир-бирини инкор қилувчи қоидаларни бартараф этилишига имкон беради. Мамлакатда партиялараро соғлом рақобатни яратиш ва сиёсий партияларни янада фаоллаштириш, сайловчиларнинг ҳуқуқий маданияти ва сиёсий фаоллиги ошиши ҳамда, кучли фуқаролик жамиятига эга демократик ҳуқуқий давлат сифатида дунё ҳамжамиятида мамлакатимиз нуфузи ошишига замин яратади.\n« Муаммоларга ижобий ечим\nФарзандлар камолотига мустаҳкам пойдевор »


Ўзбекистонда ҳар бир автомобилда махсус нимча бўлиши шартлиги белгиланди » Скачать музыку бесплатно новинки музыки 2016-2017\nЎзбекистонда ҳар бир автомобилда махсус нимча бўлиши шартлиги белгиланди\nКомментариев: 0 Просмотров: 996 Дата: 8-01-2016, 20:30 2016 йилнинг 1 мартидан бошлаб Ўзбекистонда ҳар бир ҳайдовчига ўз автомобилида нур қайтарувчи махсус нимча бўлиши шарт қилиб қўйилди. Бу ҳақда Darakchi.uz Ўзбекистон Республикаси ИИВ ЙҲХ Бош бошқармаси бошлиғи Холматжон Сайдалиевга асосланиб хабар қилди. 2015 йилнинг 24 декабрь куни Ўзбекистон Республикаси Вазирлар Маҳкамаси томонидан имзоланган қарорга асосан мамлакатимизда 2016 йилнинг 1 мартидан бошлаб бир қатор ўзгартириш ва қўшимчалар киритилган янги таҳрирдаги «Йўл ҳаракати қоидалари» амалга киритилади. Унга кўра, хавфсизликни таъминлаш мақсадида бир қатор янгиликлар жорий этилди. Янги қоидаларда тунгги вақтларда ҳайдовчиларга нур қайтарувчи махсус нимчаларни кийиб олиш мажбурияти юклатилди. Эндиликда ҳар бир транспорт воситасида тиббиёт қутичаси, ўт ўчиргич, мажбурий тўхтаганни билдирувчи белги билан биргаликда нур қайтарувчи махсус нимчалар ҳам бўлиши шарт. Хабарларни э-майл орқали олинг: Категория: Авто Нашли ошибку?


Қозоғистон иқтисодни қутқаришга киришди\nПрезидент Нурсултон Назарбоев ўз ҳукуматига давом этаётган иқтисодий бўҳрон шароитида жамоатчилик секторига ёрдам кўрсатишни назарда тутувчи 4 миллиард долларлик қутқарув режасини ишлаб чиқиш тўғрисида топшириқ берди.\nБу ҳақда Қозоғистон раҳбари ҳар йили мамлакат парламентида қиладиган нутқи чоғида билдирди.\nМаълум бўлишича, мазкур дастур учун маблағ ўтган йил давомида нефт савдосидан тушган фойдадан олинади.\nСўнгги йиллар давомида Қозоғистон иқтисоди йилига 10 фоизга ўсди, бироқ нефт нархининг тушиб кетиши ва глобал молиявий бўҳрон туфайли мамлакат ҳозирда жиддий муаммоларга дуч келмоқда.\nЎтган йилнинг ноябр ойида ҳукумат иқтисодий бўҳронни бартараф этишга қаратилган 10 миллиард долларлик ёрдам дастурини ҳам эълон қилган эди.


АҚШдаги супермаркетларда автомобиллар савдоси йўлга қўйилади\nАмерикадаги Walmart супермаркетлар йирик тармоғи яқин вақт ичида автомобиллар савдосини йўлга қўяди.\nMotortrend маълумотига кўра, Walmart’га қарашли 25та савдо марказида 1 апрелдан бошлаб CarSaver тизими киоскалари пайдо бўлади. Улар ёрдамида харидорлар Интернет орқали ўзлари учун маъқул автомобиль, унга қўшимча қурилмалар, шунингдек, молиявий ва суғурта хизматларини олишлари мумкин бўлади. Дилерлар буюртма келиб тушгач, мижозни автомобилни олиб кетишга таклиф қилишади.\nWalmart аввал Хьюстон, Даллас, Феникс ва Оклахома-Ситидаги автосалонлар билан ҳамкорликни йўлга қўяди. Шундан сўнг, CarSaver тизими икки йил давомида бутун АҚШ бўйлаб жойлашган супермаркетларда пайдо бўлади.


"Реал" Соларининг ўрнига 5 нафар мутахассиснинг номзодини кўриб чиқмоқда\n23 январь, 2019, 10:38 899\nТеглар:Сантьяго Солари | Реал\nЯнги мавсумда "Реал"ни янги бош мураббий бошқариши мумкин.\nМадриднинг "Реал" клуби раҳбарияти жамоа бош мураббийи Сантьяго Соларининг ўрнига муносиб номзодлар қидиришни давом эттирмоқда.\nDon Balon нашри тарқатган хабарга кўра “қироллик клуби” шорт-листидан Маурисио Почеттино ("Тоттенхэм"), Максимилиано Аллегри ("Ювентус"), Юрген Клопп ("Ливерпуль"), Жозе Моуриньо (клубсиз) ва Йоахим Лёв (Германии терма жамоаси) каби мутахассислар жой олишган.\nЭслатиб ўтамиз, Солари “Реал”ни куздан, яъни Хулен Лопетеги истеъфога чиқарилгач бошқаришни бошлади. Жамоа унинг қўл остида 19та ўйин ўтказди ва шуларнинг 14тасида ғалаба қозонди, 1тасида дуранг ўйнади ва 4тасида мағлуб бўлди.\nБензема: Солари жамоада қолади деб умид қиламан\nСолари нега Искони асосий таркибда туширмаётганини изоҳлади\nСолари бугун "Реал" бош мураббийи сифатида сўнгги учрашувини ўтказади


Азиз қариндошларим! Мусулмон биродарлар! Ҳаммангизға маълумдурки, Туркистон, демак — туркий эл бўлиб, мундаги халқнинг қозоғи, қирғизи, сарти, ўзбеги, туркмани, татари — ҳаммаси аслан... жаҳонгир... Темурнинг авлоди ёки оға-инисидурлар. Туркистондаги араб, хўжа ва сайидлар-да ўз тилларини йўқотиб, балки бил-кулли турклашиб ва ҳатто, арабликларини эсларидан чиқориб... ҳар жиҳатдан бирлашиб кетгандурлар. Туркистоннинг энг оз шаҳарларида ва баъзи тоғларида бир оз форс, яъни тожиклар борки, алар ҳам камолан мусулмон ва сиз ила ҳаммазҳабдурлар. Тирикчиликларининг ўзбеклардан фарқи йўқ даражададур.\nЭнди ишлар шу ҳолда экан, биз ҳаммамиз, яъни қирғиз, қозоқ, ўзбек, туркман, араб, форс, хуллас, Туркистондаги, Қозоғистондаги ва Туркманистондаги барча мусулмонлар ва ҳам мундаги яҳудий ва христианлар бирлашиб, иттифоқ ила шу мухториятнинг амалға келишиға саъй ва эҳтимом этмоғимиз лозимдур. Агарда бизга ўз бошимизға, шариат, урф ва одатимизға мувофиқ тирикчилик қилмоқ керак бўлса, ҳаммамиз вақтли низоъ ва "манман"лиқни қўйиб, ҳамма нарсани эсимиздан чиқориб, ёлғуз "муҳторият" учун ҳар нимарсамизни фидо этмоғимиз лозимдур. Мундай фурсат ва замоннинг бизға қайтиб келиши маълум йўқ, қадрини билиб ишламоқ керакдур. Вақт ўтгандан сўнгра ўкинмоқ фойда этмас.\n"Оллоҳнинг ипига бирлашингиз ва тарқалиб кетмангиз" Тангрининг сўзидур. Бошқа газеталарнинг кўчирмаклари-да ражо ўлинур.\nСамарқанд, "Ҳуррият" газетаси, 1918 йил, 26 январ.


Қирғизистонда собиқ ва амалдаги президент ўртасидаги қарама-қаршилик кучайиб бормоқда « Ўзбекистон Халқ Ҳаракати\n“Озодлик” радиосининг хабар беришича, жорий йилнинг баҳоридан бери матбуотда кўриниш бермаган собиқ президент Алмазбек Атамбаев 18 ноябрда “Апрель” телеканали орқали чиқиш қилиб, амалдаги президент Сўўрўнбай Жээнбеков штаби сайловда ишлатган маблағ масаласида ўз муносабатини билдирди.\n– Бу нарса нега ҳозир ошкор этилгани тушунарли. Улар Икрам Илмияновни (Атамбаевнинг энг яқин ва ишончли одамларидан бири – муҳаррир) қамаб қўйишди. Бу нарсани штабнинг бухгалтери билар эди. У ҳақ тўланмайдиган меҳнат таътили олиб, чет давлатга чиқиб кетди. У ўз ҳаётига таҳдид қилинишидан қўрқмоқда. Бугунги ҳокимият Бакиевнинг (2005йил апрель инқилоби ортидан ҳокимиятдан ағдарилган собиқ президент- муҳаррир) йўлини танлади. Бу ҳужжат ҳақида билганлар ўз ҳаётидан хавфсирашмоқда,-деди Атамбаев.


ИнтерФУТБОЛ :: Ҳамиджон Актамов: "Мақсадимиз маҳаллий ёш футболчиларга катта эътибор қаратиш..."\nҲамиджон Актамов: "Мақсадимиз маҳаллий ёш футболчиларга катта эътибор қаратиш..."\nҚизиқарли ва шиддатли курашлар остида кечган учрашувларга бойлиги билан ёдда қолган Суперлиганинг 2018 йилги мавсуми ҳам ва ниҳоят якунига етди. Ортда қолган мавсум миллий чемпионатимизда кўплаб янгиликлар амалга оширилди. Чемпионат формати ўзгарди, ўйинлар иккита босқичга бўлинган ҳолда ўтказилди.\nПрофессионал Футбол Лигаси эндиликда келаси мавсум учун тайёргарлик жараёнини ҳам бошлаб юборди. Яқинда “ЎФА ва ЎзПФЛ томонидан ўтказиладиган мусобақаларда иштирок этувчи футбол клубларини лицензиялаш ва профессионал футбол клуби мақомини белгилаш бўйича регламент” ишлаб чиқилди. Клублар ушбу Регламент асосида келаси мавсум учун тайёрлаб борилади.\nЯъни яқин йиллар ичида ўз олдига Про лига ёки Суперлигада қатнашишни мақсад қилаётган ҳар қандай футбол клуби аввало мазкур Регламентда кўрсатилган талабларга ҳар томонлама жавоб бера оладиган тузилмага эга бўлиши лозим бўлади.\nКлублар олдига қўйилаётган талаблардан энг муҳими – ўз академиясига эга бўлиш. Шу ва бошқа талаблардан тўлиқ хабардор бўлиш мақсадида Навоийнинг “Қизилқум” жамоаси бош мураббийи Ҳамиджон Актамов ПФЛга ташриф буюрди ва келаси мавсум режаларини бафуржа муҳокама этди.\nҲамиджон Актамов “Қизилқум” клубининг ПФЛ томонидан қўйилаётган талаблар асосида секин-аста ўз инфратузилмасини яхшилаб бориш ниятида эканини таъкидлади.\n- Ортда қолган мавсум жуда қизиқарли тарзда кечди. Мавсум давомида кўплаб ўйинларда умуман кутилмаган натижалар қайд этилганини таъкидлай оламан. Ўйинлар шиддати ошгани кишини қувонтирди. Қолаверса, 2018 йилда мухлисларнинг стадионларга ташрифи чиндан ортди. Бунда ўйин олди ва танаффус вақтида ташкил этилган турли кўнгилочар тадбирларнинг ўрни ҳам катта бўлди, деб ўйлайман. Мана шундай концерт, акцияларни кейинги йилларда ҳам давом эттириш тарафдориман. Зеро бу ҳам мухлисларни стадионларга жалб этишда ўз самарасини беришига 2018 йилги мавсумда гувоҳ бўлдик.\nОртда қолган йилда чемпионат савиясини ошириш учун анча меҳнат қилинди. Аксарият учрашувлар ТВ орқали тўғридан-тўғри эфирга узатилди. Бу – жуда яхши амалиёт. Зеро жамоаларнинг ўйинга кела олмаган узоқ жойдаги мухлиси ҳам учрашувни жонли кўриб, ўз жамоаси ўйинини кузатиб туриш имконига эга бўлди. Лекин шуни ҳам таъкидлаб ўтишни истардимки, вилоятлардаги ўйинларнинг айримларида трансляция сифати у қадар юқори бўлмади. Масалан, хавфли вазиятлар такрорий лавҳалари кўп ҳам кутилганидек намойиш этилмади. ПФЛ ушбу жиҳатни ҳам инобатга олиб, келаси мавсумда Спорт телеканали билан ушбу масалага ижобий ечим топса яхши бўлар эди.\nУмуман олганда, ортда қолган мавсумдан таассуротлар ёмон бўлмади. Қилинаётган ишлар миллий футболимиз, ички чемпионатимиз савиясини кўтариш учун амалга оширилаётганини барчамиз кўриб турибмиз.\nАйниқса, “ЎФА ва ЎзПФЛ томонидан ўтказиладиган мусобақаларда иштирок этувчи футбол клубларини лицензиялаш ва профессионал футбол клуби мақомини белгилаш бўйича регламент” яқин вақт ичида клублар инфратузилмасини яхшилашда ўз самарасини беришига ишонч хосил қилдим. Тўғрисини айтсам, ПФЛ раҳбарияти олдига келиб, янги мавсум режаларини муҳокама этишдан олдин қўйилаётган талаблар бажариш учун бироз мушкулдек туюлаётган эди. Лекин барча ўзимни қизиқтирган масалаларни бафуржа муҳокама қилгач, ушбу талабларни бажариш имконсиз иш эмаслигига амин бўлдим.\nТўғриси, ПФЛ томонидан ҳар бир клубнинг ўз академиясига эга бўлиши лозимлиги талаб қилинаётганини ижобий баҳолайман. Бу футбол пойдеворини қўйишда жуда муҳим омил. Бироқ футбол академиясини қисқа вақт ичида ташкил этиш қийин экани бизни бироз ўйлантираётган эди. Айнан шу масалани муҳокама этиб олишни истаган эдим.\nПФЛ клублар олдига қатъий талаблар қўяётгани билан, ўз мусобақасида қатнашадиган жамоаларнинг ушбу талабларни бажаришида уларга кўмак бериш ниятида эканидан очиғи жуда хурсанд бўлдим. Биз яқин келажакда албатта ўз академиямизни қурамиз. Бироқ бунга секин-асталик билан тамал тошини мустаҳкам тарзда қўйиб бориш ниятидамиз.\nШу сабабдан ҳам энди ЎФА ҳузуридаги Навоий вилояти болалар-ўсмирлар ҳудудий футбол академияси билан ёш футболчиларни тайёрлаш бўйича шартнома имзолайдиган бўлдик. Ўзаро шартномага кўра, “Қизилқум” клуби ҳам айрим мажбуриятларни ўз зиммасига олади. Ўз навбатида маълум ҳуқуқларга эга ҳам бўлади. Энг муҳими – вилоятимизда ёш истеъдодларни тўғри йўналишда тарбиялаб, улардан яхши савиядаги профессионал ўйинчи етишиб чиқишида “Қизилқум” клуби ҳам ўз муносиб хиссасини қўшиш имкониятига эга бўлади. Биз ўз шаҳримиз ва унинг атрофидан бўлган ўйинчиларнинг кейинчалик вилоятимиз бош жамоаси сафига келиб қўшилишидан ҳар томонлама ютамиз. Бундай ўзаро манфаатли ҳамкорликдан Навоий вилоятидаги барча футболга бефарқ бўлмаган кишилар хурсанд бўлишига ишонаман, - дея таъкидлади Ҳамиджон Актамов.\n04:00 Малком «Барселона» дан кетмоқчи (0)


Украинадаги уруш туфайли қашшоқ мамлакатларда инқироз юзага келиши мумкин\nУкраинадаги уруш қашшоқ мамлакатларда «очлик тартибсизликлари»ни келтириб чиқариши мумкин, – ЖСТ раҳбари\n25 Mart 18:08 Ўзбекистон янгиликлари\nАФРИКА ЖСТ ИНҚИРОЗ очарчилик РОССИЯ УКРАИНА УРУШ қашшоқ давлат\nУкраинадаги уруш натижасида озиқ-овқат маҳсулотларининг жаҳон нархларининг кескин ўсиши қашшоқ мамлакатларда озиқ-овқат билан боғлиқ тартибсизликларни келтириб чиқариши мумкин.\nБу ҳақда Жаҳон савдо ташкилоти раҳбари Нгози Оконжо-Ивеала The Guardian нашрига берган интервюсида айтиб ўтди.\nУ озиқ-овқат ишлаб чиқарувчи мамлакатларни заҳираларни тўплашдан огоҳлантирди ва бой давлатлар ўз вакциналарининг аксариятини таъминлай олганида, коронавирус пандемиясининг такрорланишига йўл қўймаслик жуда муҳимлигини айтди.\nЖСТ раҳбари Россия босқинининг ножўя оқибатларидан хавотир билдириб, 35 Африка давлати Қора денгиз минтақасидан озиқ-овқат таъминотига қарамлигини таъкидлади.\nМирзиёев мамлакатни мустаҳкамлашга ҳаракат қилмоқда\nУнинг таъкидлашича, жаҳон буғдойининг 24 фоизи Россия ва Украина ҳиссасига тўғри келади. Шу билан бирга, Украинада экиш кампанияси хавф остида, ўғит етказиб бериш чекланган.\n«Агар уруш оқибатларини қандай юмшатиш ҳақида ўйламасак, бу нафақат бу йил, балки келгуси йилда ҳам яна бир фалокат бўлади», деди Оконжо-Ивеала.\nУнинг қўшимча қилишича, 2000-йиллар охирида нархларнинг тез ўсиши даврида рўй берган озиқ-овқат ғалаёнларининг такрорланиш хавфи бор.\nЎзбекистон ўзининг ўсимлик мойи ишлаб чиқаришни ривожлантириш ниятида


00:00 / 15.11.2011 | eski savollar | 1185\nАссалому алайкум Шайх хазратлари. Бир саволим бор эди. Хазрат анчадан бери менга бир нарса бо'ляпти, ёшим 19да, мен аввал шо'ҳ шодон, кайфиятларим ҳам доим а'ло, ко'п нарсага қизиқувчан, интилувчан, ҳурсанд бо'либ юрадиган бола эдим. Яқиндан бери менда ҳеч бир нарсага қизиқиш ё'қ бо'либ қолган, негадир кайфиятларим ҳам ё'қ, қалбимдами? ко'нглимдами? шу ичимда доим қандайдир маг'зунлик, г'ашлик,г'амгинлик бор. О'зимни о'зим чалг'итишга, ҳурсанд қилишга уриняпман, лекин фойдаси бо'маяпти. Ношукрликмасу зерикаётганга о'хшайман го'ё. Юзим кулади лекин қалбимда ҳурсандчилик ё'қ,аксинча г'амгинлик,маг'зунлик бор. Ба'зан бу г'амгинликдан ҳеч ким ё'қ жойга бориб негадир йиг'лайман. Бунинг сабаби нима эканига ҳам тушинолмаяпман. Мана ҳозир ҳам сизга савол ёзаяпману яна негадир йиг'лаяпман. Нега бундай бо'ляпти тушунмаяпман.Дардимни кимга айтишни ҳам билмадим. Аллоҳим ко'нглимга сизни солди хазрат. Хазрат илтимос саволимни, ҳолатимни то'г'ри тушуниб менга ёрдам беринг илтимос. Ҳар хил гаплар билан бошингизни қотирган бо'сам узр со'райман. Нима қилай хазрат...?Аллоҳ таоло сиздан рози бо'лсин! Рахмат.\n- Бундай ҳолат ҳаётнинг маълум босқичида ҳаммада бўлади. Сиз ортиқча ташвишланманг. Сабр қилинг. Диний китоблар ўқинг. Ибодат қилинг. Аллоҳдан ёрдам сўранг. Намозхон, диндор кишилар билан бирга бўлишга ҳаракат қилинг. Иншааллоҳ ҳаммаси яхши бўлади.


Ўзбекистон Республикаси Президенти И.Каримовнинг "2013-2015 йилларда Хоразм вилояти саноати салоҳиятини ривожлантириш Дастури тўғрисида"ги Қарори вилоятимизда изчил бажарилмоқда.\nЖорий йилда кичик бизнес, тадбиркорлик янада ривожланади. Мазкур Дастурга мувофиқ Шовот туманида “SV SHOVOT” масъулияти чекланган жамиятида, “Саъдулла бобо” фермер хўжалигида, Ҳазорасп туманидаги “Маftun Unitar servis” МЧЖда томат маҳсулотлари ишлаб чиқарилади. Хива туманидаги “Исмоилов Ҳурмат”, “Қуронбой качал” фермер хўжаликларида, “Ҳазорасп Диёри” МЧЖда, Янгибозор туманидаги “Ёғду” хусусий фирмасида мева, сабзавот маҳсулотларини қайта ишлаш цехлари иш бошлайди.\nУрганч шаҳридаги “Даритал Текстилъ”, “Satin industrial”, “Биллур интеграл сервис” каби қатор масъулияти чекланган жамиятларида цехлар модернизация қилиниб, янги замонавий дастгоҳлар ўрнатилади, ишлаб чиқариш ҳажми ошиб, турлари кўпаяди. Айниқса касб-ҳунар коллежларининг битирувчилари учун янги иш ўринлари яратилади.\nУшбу йилда вилоятимизда машинасозлик, саноат, тўқимачилик, қурилиш ва электротехника маҳсулотлари ишлаб чиқариш, паррандачилик, балиқчилик, асаларичилик янада ривожланади.\nВилоят шаҳар ва туманлари марказларида янгидан қурилиб ишга туширилаётган савдо мажмуаларида аҳолига шу кун талаблари асосида хизмат кўрсатиш ишлари давом этади.\n“Хоразм хақиқати” 2014 йил 1 февраль № 10 (19044)